
Allah Uzvišeni u Časnom Kur’anu 


„Zašto oni ne razmisle o Kur’anu? Ili 
su im na srcima katanci?“ (Muhammed, 24) 

„Mi u ovom Kur’anu navodimo 
ljudima svakojake primjere da bi pouku 
primili“ (Ez-Zumer, 27) 

„U ovom Kur’anu Mi na razne 
načine objašnjavamo ljudima svakovrsne 
primjere, ali je čovjek, više nego iko, 
spreman raspravljati.“ (El-Kehf, 54) 


Resulullah, sallallahu alejhi ve sellem, 
rekao je: 

„Pametan je onaj ko preispituje sebe 
(svoju dušu) i radi za ono što će doći poslije 
smrti, a malouman je onaj koji slijedi strasti 
svoje duše, a nada se (dobru) od Allaha.“ 
(Tirmizi, Sifetu’l-kijame, 2459) 


Abdullah ibn Mes’ud, radijallahu 
anhu, kazao je: 

„Ко želi znanje, neka razmišlja o 
značenjima Kur’ana, neka se posveti 






njegovom čitanju (kiraet) i tumačenju 
(tefsir), jer je u njemu sadržano znanje 
drevnih i potonjih naroda." (Hejsemi, 
Medžmeu’z-zevaid, VII, 165; Bejheki, Šuabu’l-iman, 
II, 331) 


Ša’bi, rahimehullah, kazao je: 

„Тако mi Allaha, ukoliko budete 
slijedili logiku razuma koji se nije predao 
Objavi (wahj), smatrat ćete haram halalom, 
a halal haramom!“ (Darimi,Mukaddima, 22/198) 


Ibn Sirin, rahimehullah, kazao je: 

„Prvi koji se koristio logikom 
razuma (neposvećenog Objavi) bio je 
Iblis. Da obožavaju Sunce i Mjesec, ljude 
je podstaknula logika njihovog razuma.“ 
(Darimi, Mukaddima, 22/196) 


Mevlana Dželaluddin Rumi, 

rahimehullah, kazao je: 

„Brate moj! Trebaš pronaći život u 
razmišljanju... Ako tvoje razmišljanje bude 
u duhu Kur’ana i Sunneta, bit će poput ruže, 









а ti ćeš biti u ružičnjaku! Međutim, ako 
tvoje razmišljanje bude u znaku slijeđenja 
niskih želja duše, bit će poput trnja, a ti 
ćeš postati obični panj koji će na kraju biti 
bačen u vatru!“ 

I kazao je: „Sve dok je ova duša u tijelu, 
ja sam sluga Kur’ana i prašina na putu 
Muhammeda Mustafe, sallallahu alejhi ve 
sellem!... Ako neko od mene prenese govor 
koji je suprotan tome, ja sam čist i od njega 
i od njegovog govora...“ 






Predgovor 


Neka je beskrajna hvala i zahvala Allahu, našem 
uzvišenom Gospodaru, koji nas je stvorio iz ničega i 
učinio ljudima - Svojim najčasnijim stvorenjima; koji 
nam je darovao iman, islam, Kur’an i mnogobrojne 
blagodati koje ne bismo bili u stanju sami pribaviti! 

I neka je salavat i selam na sve Allahove poslanike i 
vjerovjesnike, koji su čovječanstvo pozivali tevhidu: da 
vjeruju u Allaha, Jednog i Jedinog, u čemu je sadržana 
vječna sreća i spas od tmina neznanja i vječne nesreće 
za ljude. I neka je salavat i selam na posljednjeg u nizu 
poslanlka i vjerovjesnika, Muhammeda Mustafu, koji 
je poslan Jjudima pred Sudnji dan, i neka su saJavat i 
selam na njegovu čistu porodicu i časne ashabe. 


Uzvišeni AlJah stvorio je čovjeka u najljepšem 
obliku i u tome je jedan od dokaza Njegove moći i 
veličanstvenosti. Da bi spoznao činjenicu po kojoj je 
ovaj svijet mjesto ispita i iskušenja, te postigao vječnu 
sreću, Allah je odlikovao čovjeka razumom, srcem, 
inteligencijom, savješću i drugim osobenostima. 
Međutim, njegove osobenosti su potrebne, ali nisu 

dostatne za spoznaju objektivne realnosti. Zbog 
ove mudrosti Uzvišeni Allah je ljudskom rodu slao 
Svoje vjerovjesnike i Knjige, čime je upotpunio Svoju 
blagodat i dobrotu prema njima. Zbog Njegove 
beskrajne milosti, kako nijedan čovjek ne bi bio lišen 
Njegove dobrote, slanje poslanika počeo je sa prvim 
čovjekom, Ademom, alejhis-selam. 

Pored navedenog, Uzvišeni Allah je objavljivao 
Svoje zapovijedi, zabrane i propise koji se odnose 
na čovjekov društveni život, uvodeći s vremena na 
vrijeme potpuno nove ili dokidajući stare odredbe. 
Međutim, kada je riječ o principima vjerovanja (iman) 
i uvjerenja (akaid), oni su nepromjenljivi i univerzalni, 
budući da se temelje na ,,tevhidu“ - jedinosti i 
jedinstvenosti Uzvišenog Allaha; jedinstvenog po Biću 
(Zat) i svojstvima (sifat). 

Kao pečat svih Objava, kojom je završeno slanje 
poslanica i koja će do kraja svijeta zadovoljavati potrebe 
čovječanstva, Uzvišeni Allah je objavio Časni Kur’an 
kao krunu Svoje dobrote i milosti prema ljudskom 
rodu. Ova Njegova dobrota je, također, manifestacija 
Njegove nadnaravne milosti koja će trajati sve do 
Smaka svijeta. 

Uzvišeni Allah je među svim Svojim stvorenjima 
samo ljude i džinove stvorio radi ispita i iskušenja na 
ovom svijetu, kako bi izišlo na vidjelo koji od njih će 
9 činiti dobro, a koji zlo. Iz tog razloga ih je odlikovao 

osobinama koje im omogućavaju da čine i dobro i 
zlo. Sva druga stvorenja stvorio je da im budu na 
usluzi kako bi mogli spoznati božanske istine i ispuniti 
obavezu robovanja svom Uzvišenom Stvoritelju. 

Dakle, cijeli kosmos je stvoren da bude na usluzi 
ljudima i džinovima kako bi oni upotpunili svoje 
vjerovanje (iman) u jedinog Boga, Allaha Uzvišenog, 
Njegovu jedinstvenost (tevhid) i božanstvenost 
(uluhijjet), odnosno da bi Mu iskazali svoju pokornost. 

Da bi postigli ovaj cilj, ljudi i džinovi su 
odlikovani posebnim osobinama (razum, srce, 
savjest...), te potpomognuti Objavom (wahj) koju 
su im dostavljali Allahovi poslanici i vjerovjesnici, 
alejhimus-selam. Kako god je oku potrebna svjetlost 
da bi moglo vršiti funkciju vida, isto tako je i razumu 
i srcu potrebno svjetlo Kur’ana i Sunneta - kao 
praktična primjena Kur’ana u životu, da bi razumjeli 
Božije istine i objektivnu realnost. To je zbog činjenice 
što je čovjekov razum stvoren na način da jedino 
svjetlom Kur’ana i Sunneta može spoznati istinu i 
dobro. Bez svjetla Kur’ana i Sunneta mi ne bismo 
mogli razumom spoznati i izraziti mnogobrojne istine, 
koje zahvaljujući njima spoznajemo i usvajamo sa 
velikom lahkoćom. Bez ovoga svjetla, sigurno bi upali 
u mračne virove u kojima su završili mnogobrojni 
filozofi i mislioci. 

Historija je svjedok da filozofija života onih koji 
čovjeku obećavaju sreću i blagostanje na ovome svijetu 
nije usrećila ni njih, a niti njihove sljedbenike. To 
je zbog činjenice što je filozof, ustvari čovjek koji 
posjeduje ograničene mogućnosti i koji nije u stanju 
da (spo)zna srž stvari bolje od njihovog Stvoritelja. 
Potpomognuti božanskom podrškom, vjerovjesnici i 
njihovi nasljednici među učenjacima pružaju ljudskom 
rodu recept za postizanje sreće na oba svijeta, a poslije 
prolaznog života na ovome svijetu oni nastavljaju 
živjeti u srcima ljudi. 

Čovječanstvo u povijesti nikada nije bilo lišeno 
Božije Objave i vjerovjesničkog odgajanja, kao što se 
u nekim hadiskim predanjima navodi da je bilo sto 
dvadeset četiri hiljade vjerovjesnika koji su odgajali 
ljude, a kada je nastupilo „posljednje vrijeme" (ahiri- 
zeman), tj. vrijeme pred Sudnji dan, čovječanstvo je 
počašćeno „islamonT kao vjerom koja je savršena 
i dostatna za sve ljudske potrebe. Uzvišeni Allah 
usavršio je islam kroz život Svoga Poslanika, sallallahu 
alejhi ve sellem, u periodu od dvadeset i tri godine 
poslanstva i tako upotpunio blagodat vjere prema 
Svojim robovima. Nakon toga, On ih je obavijestio da 
je zadovoljan islamom kao vjerom i da neće prihvatiti 
nikakvu drugu vjeru od Svojih robova. 1 

1. Vidi: El-Maide, 3; Alu Imran, 19, 85. 

Islam posjeduje potpuno savršen svjetonazor. 
Naime, da bismo neki svj etonazor prihvatili kao potpun 
ili savršen, potrebno je da posjeduje odgovore na sva 
životna pitanja, kao i da ti odgovori budu dostatni i u 
međusobnoj vezi i harmoniji. Tu vrijednost posjeduje 
jedino islamski svjetonazor. 

Islam je demonstrirao svjetonazor koji obuhvata 
sve životne etape i segmente, objašnjavajući potrebne 
vrijednosti za čovjekovu sreću u svakom domenu 
njegova života. On je precizno definisao ove 
vrijednosti u formi propisa i normi kojima se definišu 
čovjekov odnos prema Stvoritelju, prema svijetu koji 
ga okružuje i ljudima s kojima živi. U tom smislu islam 
predstavlja uputstvo za život poput uputstva kojeg 
proizvođači daju korisnicima za korištenje nekog 
tehničkog aparata. 

Kada je riječ o religijama koje su objavljene prije 
islama, one su iskrivljene izmišljotinama ljudi, kao 
i miješanjem sa svjetonazorima koje su uspostavili 
filozofi i mislioci. Iz tog razloga je u religijama prije 
islama došlo do velikih poremećaja koji su te religije 
učinili nepotpunim i kontradiktornim. 

Cijenjeni čitatelji! 

Mi danas živimo u svijetu u kojem „globalna 
kultura“ sve više i više vrši okupaciju svijeta, a čovjekovo 
mišljenje zarobljava u kafezu ,,materijalizma“. S druge 
strane, kapitalistički sistem nemilosrdno usmjerava 






Razum i filozofija kroz prizmu islama 


čovjeka ka ispunjavanju želja, niskih strasti i 
animalnosti njegove duše, što neminovno pomračuje 
njegovo srce i čine prljavim njegov svijet. Također, 
sa žaljenjem vidimo da moderni svjetonazor i sistem 
mišljenja, koji predstavljaju plod čovjekovog razuma, 
trajno potiskuju „vjeru i duhovnost“ iz svih sfera 
čovjekovog života. 

Judaizam je pretrpio mnogobrojne izmjene od 
strane ljudi, dok je kršćanstvo doživjelo niz izmjena 
od strane crkvenih koncila 2 , čime je zadobilo formu 
religije ispunjene mnogobrojnim kontradiktornostima. 

2. Primjer postepenog iskrivljavanja „objavljene vjere" vidimo 
na primjeru kršćanskih koncila. Na Nikejskom koncilu, 
održanom 325.g., Isa, alejhis-selam, proglašen je bogom, a na 
Carigradskom koncilu, održanom 381.g., bogom je proglašen 
i Sveti duh, čime je nastalo vjerovanje u „presveto trojstvo", 
tj. u jednog boga u tri osobe. Na Efeškom koncilu, održanom 
431,g., hazreti Merjemi je dodijeljeno svojstvo „bogorodice" 
(theotokos), a Isau, alejhis-selam, svojstvo „dualne prirode" 
(diofizit), tj. božanske i ljudske prirode. Na Kalcedonskom 
koncilu, održanom 451.g., monofiziti (tj. pripadnici Egipatske, 
Armenske, Surjanijske, Etiopljanske i drugih istočnih crkava 
koji vjeruju u „jedinstvenu, božansku prirodu“ Isa’a, alejhis- 
selam) proglašeni su zabludjelom sektom. Na II. Nikejskom 
koncilu dozvoljena je upotreba ikona u ,,bogoslužju“, premda 
su 200 godina prije toga vođene žustre rasprave o tome u tolikoj 
mjeri da su imperatori - pod utjecajem uglednih svećenika - 
zabranjivali njihovu upotrebu. Pravoslavni kršćani prihvataju 
prvih sedam koncila, dok katolici prihvataju ukupno dvadeset 
jedan koncil, od kojih je posljednji održan 1965.g., kada je 
Vatikan pozvao sve kršćanske crkve na saradnju, a pripadnike 
drugih religija na ,,dijalog“. 

- 

Kao reakcija na tu činjenicu, na Zapadu su se pojavili 
mnogobrojni pravci mišljenja u čijoj osnovi se „prihvata 
racionalno, a odbacuje religijsko prosuđivanje“. 

Sasvim je prirodno da su se mislioci, koji nisu 
mogli naći odgovore u „izmijenjenim i iskrivljenim 
religijama“, usmjerili u drugim pravcima. Međutim, 
budući da je većina njih ponikla i stasala u okruženju 
u kojem se stoljećima gajila netrpeljivost prema 
islamu i mnogobrojne predrasude zasnovane na 
dezinformacijama, bili su lišeni spoznaje da se odgovori 
na njihove dileme nalaze upravo u islamu. Možda 
je to razlog zbog kojeg je vrlo mali broj mislilaca 
uspjelo od sebe odagnati višestoljetnu netrpeljivost 
prema islamu i okoristiti se njegovim blagoslovljenim 
svjetlom. Iako se u novije vrijeme povećao broj 
sredstava informisanja, kao i broj onih kojih dolaze 
do informacija o islamu i okorištavaju se istim, ipak 
to nije na zadovoljavajućem nivou, s obzirom na to da 
su se u medijima, obrazovanju i drugim segmentima 
Zapadnoga društva pojavile nove prepreke i nedaće 
koje onemogućavaju ljudima istinite informacije o 
islamu. 

Pored navedenog, Zapad svoj uspjeh u tehničko- 
tehnološkom i ekonomskom smislu vezuje za 
„pretpostavljanje vjere razumu“, što je i širio kao 
propagandu među muslimanima. Ova propaganda 
je muslimanskim narodima predstavljana u smislu: 
„Ukoliko želite da postignete dostignuća napredne 

civilizacije, trebate dati prednost razumu u odnosu 
na svoju vjeru!“, a što je, uistinu, kroz dugi vremenski 
period nailazilo na interesovanj e i prihvatanj e od strane 
muslimanskih intelektualaca, mislilaca, naučnika i 
umjetnika. 

Iako su muslimani u svojoj povijesti dostigli 
najviši civilizacijski i kulturni nivo upravo u periodu 
kada su se iskreno i odano držali islama, ta se činjenica 
već dugo vremena zanemaruje, a navedena propaganda 
se, poput zarazne bolesti, širi među muslimanima 
uz tendenciju da pusti korijen duboko u njihovim 
zemljama. 

Naspram ove opasnosti muslimani trebaju - a 
posebno njihovi učenjaci i ulema - da budu krajnje 
oprezni i pronicljivi. Tim prije što je „oduševljenost 
Zapadnom civilizacijonT uzrokovana, prije 
svega, nepoznavanjem islamskog svjetonazora 
i veličanstvenih vrijednosti islama. Očaranost 
vrijednostima Zapada liči na onoga koji je zanemario 
svjetlost Sunca, a divi se svjetlosti jedne male svijeće. 

Također, dok se vodi rasprava o tome da li 
filozofija treba zauzimati prostor u nastavnom planu 
i programu islamskih teoloških fakulteta i fakulteta 
za islamske studije, te u kojoj mjeri se ona treba 
izučavati, neki naši prijatelji i studenti su zatražili od 
nas da pojasnimo kakav je stav islama prema razumu 
i filozofiji. Na njihov zahtjev napisali smo ovo malo i 

skromno djelo, u kojem smo sakupili određene dokaze 
i predočili ih vama, poštovani čitatelji. 

Prilikom pisanja ovog djela koristili smo se 
mnogim djelima i radovima, među kojima ističemo: 
Islamski svjetonazor od Kadira Misiroglu’a, Zapadna 
misao i islamski tesavvuf od Necip Fazila Kisakureka, 
Izbavljenje iz zablude od imama Gazalija, Pisma od 
imama Rabbanija, djela Bediuzzemana Saida Nursija 
i drugih. 

Neka nam Uzvišeni Allah omogući da slijedimo 
svjetlo Njegove Knjige i učvrsti nas na svijetloj stazi 
Njegovog Poslanika, sallallahu alejhi ve sellem, i 
njegovih nasljednika - istinskih alima i arifa! Neka 
nam omogući spoznaju vrijednosti islama - jedine 
istinite vjere, život u skladu njenih uzvišenih normi i 
propisa, te, na kraju, da uđemo među Njegove robove 
kojima je On zadovoljan! 

Amin! 3 


Osman Nuri Topbaš 
Decembar, 2013. 
Uskiidar, Istanbul 


3. Ovom prilikom zahvaljujem M.Akifu Giinayu zbog učešća u 
pripremi ovoga djela, uz dovu Uzvišenom Hakku da njegov 
hizmet primi kao „trajnu sadaku“. 

- 

Koje mjesto zauzima filozofija u islamu? Do 
kojih granica može doprijeti razum kao osnovno 
sredstvo spoznaje u filozofiji? Da li je vaga razuma u 
stanju izvagati sve istine i objektivne stvarnosti? Kako 
postupiti u situaciji kada se iscrpe mogućnosti razuma? 
Ova, ali i slična pitanja, bila su predmet interesovanja 
umnih ljudi, kako danas, tako i u prošlosti. 


Prije svega treba naglasiti da se filozofija oslanja 
na razum (‘akl), dok se islam, po svojoj prirodi, oslanja 
i na razum (‘akl) i na tradiciju (nakl), tj. Kur’an i 
Sunnet. Iako između sistema mišljenja, koji se oslanja 
na istine objavljene od strane Uzvišenog Stvoritelja 
- posjednika beskrajnog znanja, i filozofije, koja se 
oslanja na ljudski razum, kojoj je svojstvena slabost 
i ograničenost, postoje određene sličnosti, ali ipak, 
između njih u pogledu metodologije i sredstava kojima 
raspolažu postoje velike razlike. 

Uprkos tome što se izrazom „islamska filozofija“ 
želi ukazati na mišljenja mislilaca koje je u historiji 
iznjedrila islamska civilizacija, ili se želi ukazati na 
sistem mišljenja koji je svojstven filozofiji, 4 to ni u kom 
slučaju ne znači da islam dozvoljava metodologiju i 
sistem mišljenja koje koriste filozofi. 

Naprimjer, islam je u određenoj mjeri racionalan, 
jer pridaje veliku važnost razumu. Naime, u našoj 
vjeri razum je jedan od dva uslova čovjekove 
odgovornosti za djela i postupke. Prvi uslov je spolna 
zrelost - punoljetnost (bulug), a drugi - razum (akl), 
tj. sposobnost razlikovanja između dozvoljenog i 
zabranjenog, dobra i zla, sevaba i grijeha. Iz tog razloga 
se prema islamskom učenju dijete i maloumna osoba 
ne smatraju odgovornim za svoja djela i postupke. 

Pored navedenog, islam u svakoj prilici podstiče 
vjernike na razmišljanje o božanskim istinama i 
mudrostima koje se odnose na život i kosmos koji 
ih okružuje. Naravno, to je moguće jedino zdravim 
razumom, oslobođenim od predrasuda i anomalija 
koje su specifične savremenom racionalizmu. 
Međutim, prema islamskom učenju razum ne posjeduje 
neograničenu sposobnost u pogledu spoznaje svih 
istina, činjenica i objektivne stvarnosti u cjelini, jer 


4. Vidi: Kadir Misiroglu, Islam Dunya Gdrtifti (Islamski 
svjetonazor),str. 32-33, Izdavačkakuća„Sebil“,Istanbul, 2008. g. 

Uzvišeni Allah tu sposobnost nije darovao nijednom 
stvorenju. 

Sposobnosti i odlike koje posjeduju stvorenja 
ograničene su i, prema tome, nedostatne i nepotpune. 
Naprimjer, razum nam pruža mogućnost za spoznaju 
istina i objektivne stvarnosti, međutim ta njegova 
mogućnost je ograničena za potpunu i cjelovitu 
spoznaju kosmosa i života u njemu. Može se reći da 
je razum potreban za spoznaju istina i objektivne 
stvarnosti, ali nije dovoljan. Upravo zbog toga islamski 
učenjaci razum nazivaju nepotpunim ili djelimičnim. 

Prema našoj vjeri iman podrazumijeva vjerovanje 
srcem i izražavanje jezikom, a ne razumom. Ovaj 
islamski princip ukazuje na činjenicu da razum nije 
dovoljan za postizanje uzvišenog cilja, jer na mjestu 
gdje nastupa granica razuma i prestaju njegove 
mogućnosti, do izražaja dolazi snaga srca koja se 
zadobija ,,predanošću“ (teslimijjet) Allahu Uzvišenom. 

Bez obzira na visinu stepena koji je dostigao, 
ljudski razum je neuporedivo mali, a njegovo znanje 
je neznatno u odnosu na znanje Uzvišenog Stvoritelja, 
koji u Časnom Kur’anu kaže: 

„Gospodar naš znanjem Svojim sve obuhvaća.“ 

(El-A’raf, 89.) 

Što se tiče čovjekovog znanja, on pomoću njega 
ne može (spo)znati šta će ga sutra zadesiti, a što se tiče 

njegovog razuma, njime može spoznati istinu i postići 
cilj samo ako ga bude koristio u skladu sa Objavom 
koja mu je stigla od Uzvišenog Stvoritelja. 







Jedna kapljica u okeanu 


Niko ne može bolje razumjeti umjetničko djelo 
i znati njegove tanahnosti i tajanstvenosti koje su 
utkane u njegovu bit bolje od umjetnika koji je u njega 
utkao svoje znanje, umijeće i osjećanja. Isti slučaj je i 
sa istinama, mudrostima i tajnama koje su pohranjene 
u Božijim stvorenjima, koje nije moguće spoznati 
razumom, budući je čovjekov razum ograničen. 
Cjelokupno znanje stvorenja u ovom univerzumu u 
odnosu na znanje njihovog Stvoritelja ne predstavlja 
čak ni jednu kapljicu vode u odnosu na okean. 


Zbog gore navedenog čovjekov razum nije u stanju 
da istinski pojmi ili spozna Uzvišenog Allaha koji je 
iz ničega stvorio cijeli univerzum. Naime, čovjekova 
sposobnost spoznaje i usvajanja znanja manifestuje 
se preko pet čula, razuma i srca, čije su mogućnosti 
ograničene. Korištenjem ograničenih sredstava nije 
moguće postići potpunu i neograničenu spoznaju 
Vječnog i Svemogućeg Boga. Opažanje, spoznaja i 

znanje koji se postižu ograničenim sredstvima, također 
su ograničeni. Iz okeana možemo zahvatiti onoliko 
vode kolika je posuda kojom zahvatamo. 

Na tu činjenicu Allahov Poslanik, sallallahu alejhi 
ve sellem, ukazao je u hadis-i šerifu, u kojem se 
opisuje susret Musa’a, alejhis-selam, i Hidra, alejhis- 
selam. Nakon što je Hidr otkrio neke mudrosti 
Musa’u, alejhimes-selam, prilikom njihovog putovanja 
brodom, na ivicu broda sletio je jedan vrabac, koji je 
kljunom zahvatio malo vode iz mora. Vidjevši to, Hidr 
reče Musa’u: 

Moje i tvoje znanje i znanje svih stvorenja u 
odnosu na Allahovo znanjeje poput vode u kljunu ovog 
vrapca U odnosu na vodu U moru“ (Buhari, Tefsir, 18/2-4) 







Zapanjujuće Božije tajne 


Budući da ljudski razum nije u stanju pojmiti 
određene Božije istine, islam nam zapovijeda da 
vjerujemo u „stvari gajba“ (neviđenog), ne zahtijevajući 
od nas da proniknemo u njihovu suštinu. Jedan od 
najjačih dokaza koji potvrđuju ovu činjenicu jesu 
filozofske rasprave koje su u historiji vođene o „suštini 
duše“. Kao što je poznato, filozofi su u prošlosti uložili 
veliki napor i trud, tragajući za istinom o suštini 
duše. Međutim, nakon višestoljetnih rasprava došli 
su do jedinstvenog zaključka da njenu suštinu nije 
moguće spoznati, dok su se na osnovu njenih pojavnih 
manifestacija zadovoljili priznanjem da ona, ipak, 
postoji. 


Nakon višestoljetnih filozofskih istraživanja i 
rasprava o duši nastala je zasebna naučna disciplina 
poznata kao ,,‘ilmu’n-nefs“ (znanje o duši) ili 
,,psihologija“. Ova disciplina nema zadatak da pronikne 
u srž duše, nego se bavi istraživanjem korelacije između 







Razum i filozofija kroz prizmu islama 


duše i njenih manifestacija na čovjekovo ponašanje, 
te njegovom odnosu prema drugim ljudima, živim 
bićima i događajima u njegovoj okolini. 

Sama ova činjenica je dovoljna kao pokazatelj 
da su filozofi priznali ograničenost razuma. Danas 
nijedan filozof ne raspravlja o suštini duše, a 
istraživanja psihologa sastoje se od ispitivanja uzroka 
i posljedica čovjekovih duhovnih stanja, reagovanja 
i ukupnog ponašanja. Dakle, psihologija je postala 
poput „laboratorijske discipline“. 

O činjenici da suštinu duše nije moguće spoznati 
i da je čovjeku o njoj dato vrlo malo znanja, Kur’an nas 
je obavijestio još prije mnogo stoljeća . 5 Naime, Kur’an 
ide trajno ispred, a nauka ga slijedi, dokazujući njegove 
istine. Navedeni primjer, kao i mnogi drugi, dokazuje 
univerzalnost Kur’ana, jer se sva naučna istraživanja 
čiji su rezultati bili u sukobu sa istinama Kur’ana 
na kraju okončaju priznanjem greške, vraćajući se 
Kur’anu i prihvatajući njegove istine. 

Isti je slučaj i sa spoznajom Allahovog Bića (Zat), 
koja prevazilazi mogućnosti čovjekovog razuma. 
Svaki pokušaj da se pronikne u bit Božijeg Bića na 
kraju neće polučiti ničim drugim osim razočarenjem 
i neuspjehom. Iz tog razloga je Allahov Poslanik, 
sallallahu alejhi ve sellem, rekao: 

5. 


Vidi: El-Isra, 85. 

„Razmišljajte o Allahovim stvorenjima i Njegovim 
blagodatima, ane o Njegovom Biću, jer vi niste u stanju 
da Ga spoznate (kako Njemu dolikuje)!" ( Bejheki, šu’abu’l- 
iman, I, 136; Hejsemi, Medime’uz-zevaid, I, 81; Dejlemi, II, 56.) 

Ibn Arebi (umro: I240.g.), rahimehullah, rekao je: 

i\ jj jillj tlilLo U 

„Sve što ti se pojavi kao misao o Allahu, znaj daje 
On čist i uzvišen od toga!“ 

Dakle, spoznaja Allahovog Bića, kao i spoznaja 
čovjekove duše, treba se ograničiti na prihvatanju 
znanja sadržanog u tekstu Objave i hadisa Allahovog 
Poslanika, sallallahu alejhi ve sellem. Islam 
od vjernika zahtijeva da ne raspravlja o stvarima 
vjere koje prevazilaze njegov razum i mogućnost 
poimanja, postavljajući uslov ,,predanosti“ (teslimijjet) 
Allahovim propisima. Na kraju, riječ ,,islam“ izvedena 
je iz korijena glagola ,,selime“ i njome se izražava 
predanost Allahu, dokizraz ,,iman“ (vjerovanje u srcu) 
podrazumijeva prihvatanje uzvišenih istina koje nije u 
stanju izvagati „vaga razuma". 

U suri Kehf Uzvišeni Allah nas obavještava 
o slučaju Musa’a i Hidra, alejhimes-selam . 6 Musa, 
a.s., došao je kod Hidra, a.s., kako bi ga ovaj poučio 

znanju koje je njemu dato od Allaha Uzvišenog . 7 Tom 
prilikom Musa je bio zapanjen Hidrovim postupcima, 
premda je bio jedan od velikih Allahovih poslanika, 
kojem je objavljena Knjiga i novi zakon (Šerijat). 
Hidrovi postupci bili su u suprotnosti sa razumom i 
Šerijatom, stoga je Musa, alejhis-selam, reagovao na 
njegove postupke, jer razumom nije mogao dokučiti 
mudrost sadržanu u njima. 

Hidr je još na samom početku rekao Musau da 
se on neće moći strpiti kada kod njega vidi stvari 
koje ne bude mogao razumjeti. Tim riječima mu je 
nagovijestio da razum nije u stanju proniknuti u sve 
mudrosti i da predanost (teslimijjet) Allahu predstavlja 
krila kojima se leti i napreduje na ovom putu. 

Kada ga je Hidr obavijestio o mudrosti njegovih 
postupaka, Musa je shvatio da se to ne može dokučiti 
razumom. Upravo zboga toga je Allahov Poslanik, 
sallallahu alejhi ve sellem, rekao: 

„Neka se Allah smiluje Musau, da se strpio, bio 
bi nam ispričan slučaj njih dvojice !“ (Buhari, Enbija, 27; 
Ahmed, V, 118.) 

Dakle, stvari gajba, koje se ne mogu dokučiti 
razumom i logičkim zaključivanjem, u islamu se 
prihvataju sa predanošću (teslimijjet) i vjerovanjem 


7. Znanje koje Uzvišeni Allah daruje od Sebe kome On hoće, a 
koje se ne može postići razumom. 

(imanom) u njihovu istinitost. Stoga je istinska 
spoznaja usko povezana sa prihvatanjem uzvišenih 
istina i djelovanjem u skladu sa Objavom. 

Prema tome, islamski racionalizam razlikuje 
se od filozofije racionalista, koji razum (racio) 
smatraju dovoljnim za spoznaju uzvišenih istina i 
objektivne stvarnosti, uzdižući ga tako do stepena 
božanstvenosti. Na kraju, vidimo da islam vrednuje 
razum na jedan realan način, u granicama njegovih 
prirodnih mogućnosti. 










Precizna vaga 


Kako god su vid i sluh ograničeni, i samo 
poimanje razuma je ograničeno. Postoji ogromno 
veliki broj stvorenja koje ljudsko oko nije u stanju 
registrovati. Također, postoji i veliki broj glasova koje 
ljudsko uho nije u stanju čuti. Prema tome, postoji i 
veoma veliki broj činjenica koje razum nije u stanju 
pojmiti i dokučiti, a zbog svoje slabosti i ograničene 
sposobnosti. 

Jedan od velikih učenjaka, sociologa i začetnika 
filozofije historije, Ibn Haldun, kazao je: 

„Razum je precizna vaga, međutim njome se ne 
mogu mjeriti istine koje se odnose na Biće Allaha 
Uzvišenog, Ahiret, vjerovjesništvo i druge istine koje 
ne možemo dokučiti razumom. To je isprazan posao i 
onaj ko bi pokušao razumom mjeriti spomenute istine, 
vjerujući u njegovu preciznost, ličio bi na onoga koji 

® pokušava na zlatarskoj vagi vagati planine. Preciznost 
vage se ne može dovoditi u pitanje, međutim, 
- 

mogućnosti vage su ograničene. Isti je slučaj 
i sa razumom i njegovim mogućnostima „znanja, 
promišljanja, istraživanja i razumijevanja". 8 

O tome je pjesnik Zija Paša u stihovima kazao: 

Ovom malom pameću ne možeš pojmiti uzvišene 
istine, 

jer vaga razuma ne može podnijeti toliki teret.. 

Razum ima svoje granice i svako prekoračenje tih 
granica vodi ka zabludi ili neznanju. Sličan slučaj je i sa 
električnim uređajem koji ispravno radi pod naponom 
od 220 volti. Naime, ukoliko bi ga priključili na napon 
od 2500 volti, sigurno bi eksplodirao. Na kraju, treba 
znati da su mnogi filozofi, koji su razum smatrali 
dostatnim i besprijekornim sredstvom spoznaje, 
okončali svoje živote u samoći, otuđeni od društva ili 
na psihijatrijskim klinikama. 







Ibn Haldun, Mukaddima, str. 473. 

Ukoliko filozofi, koji su lišeni upute sadržane u 
Objavi i koji tvrde da tragaju za istinom, izvrše utjecaj 
na ljude, oni ih dovedu u stadij duhovne bijede i 
poniženja, obećavajući im sreću i blagostanje. Umjesto 
da ih usmjere ka istini, oni ih vode ka stranputici i 
zabludi. 

U svom čuvenom djelu, ,,A’mak-i НауаГ (Dubine 
mašte), Ahmed Hilmi Filibeli u jednoj alegoričnoj 
priči, objašnjava put kojim se nesreća pretvara u sreću. 
Ukratko, junak te priče, Radži, koji traga za srećom, 
gušeći se u duhovnoj bijedi i poniženju kao posljedici 
materijalističke filozofije, ovoga puta uz pratnju saza i 
slušanje stihova sa dubokim značenjem - koje recituje 
mudrac Ajnali Baba - uranja u dubine svoje mašte. Na 
tom putovanju kroz maštu Radži dolazi na jedan skup 
gdje susreće vjerovjesnike, filozofe, ljude visokog, ali 

C i niskog morala, te mnoge druge. Među njima je bio 
Ш i jedan čovjek koji je predstavljao sve ljude, a kojeg 
- 

su oslovljavali imenom „čovječanstvo". On je, budući 
je tragao za istinskom srećom, zagrcao se u plaču, a 
potom zavapio u grču: 

„Recite mi, smilujte se! Ovaj svijet mi je postao 
težak i mučan, ali ne mogu bez njega. Kažite mi, 
molim vas, šta je sreća?“ 

Neki od prisutnih istupiše naprijed, odgovarajući: 

Konfučije reče: „Sreća je da užitke ovoga svijeta 
zadovoljiš jednim loncem hrane.“ 

Platon reče: „Sreća je da trajno misliš o uzvišenim 
stvarima.“ 

Aristotel reče: „Logika, to je sreća!" 

Zaratustra reče: „Sreća je ne ostati u tami.“ 

Brahma reče: „Sreća? Ona je nasuprot svake 
pretpostavke.“ 

Buda reče: „Sreća je jedan od naziva za nestajanje. 
To je nirvana, o covječanstvo’! To je nirvana!“ 

Nakon njihovih riječi covječanstvo’, zbunjeno, 

reče: 


„Gospodo, vi ne možete pomoći ni sami sebi! Vi 
ste lišeni sreće tokom cijeloga svoga života! U vašem 
govoru nema ni traga od sreće. Vi, lično, niste pronašli 
sreću, a niti ste usrećili one koji vas slijede.“ 

Poslije toga, vjerovjesnici istupiše i objasniše šta 
je sreća, a na kraju, predvodnik i pečat svih Božijih 
vjerovjesnika, Muhammed Mustafa, sallallahu alejhi 
ve sellem, obrati se i reče covječanstvu’: 

„О ljudi! Sreća je sadržana u tome da život i ono 
što on donosi prihvatimo onakvim kakvim oni jesu; da 
strpljivo podnesemo njegove neugodnosti i uložimo 
trud kako bismo uspostavili red i pravdu na Zemlji." 9 
Ovo su riječi koje su plod vjerovjesničke mudrosti, 
a koje Radžl sluša u „dubini svoje mašte“, kao što 
to autor i navodi na početku priče. Dakle, oni nisu 
neki određeni hadis koji se prenosi sa senedom od 
Vjerovjesnika, alejhis-salatu ves-selam.) 

U njegovim riječima čovječanstvo je pronašlo 
pravi odgovor. Sa zadovoljstvom mu je odalo priznanje, 
rekavši: 

„О Ponosu svijeta! O ti, koji si poslan kao 
milost svjetovima! O, veliki Vjerovjesniče! Ti si 
poučen o onome u čemu je bolest i u čemu je lijek za 
čovječanstvo.“ 10 

9. Ovo su riječi koje su plod vjerovjesničke mudrosti, a koje 
Radži sluša u „dubini svoje mašte“, kao što to autor i navodi 
na početku priče. Dakle, one nisu neki određeni hadis koji se 
prenosisasenedomodVjerovjesnika,alejhis-salatuves-selam. 

10. Vidi: Filebeli Ahmed Hilmi, A’mak-i Hayal, str. 97-101, 
izdavačka kuća ,,Sebil“, Istanbul, 1993.; str. 106-111, izdavačka 
kuća ,,Akcag“, Ankara, 2004. 






Ne traži sreću u čaršiji poniženja 


Značenje ovog govora sastoji se u bezuslovnom 
prihvatanju Allahove odredbe, koja je apsolutna i 
koju nije moguće promijeniti. To je, ustvari, realizam 
islamskog svjetonazora i filozofije života. Raditi na 
izmjenama stvari koje su dizajnirane Božijom voljom, 
određenjem ili Objavom nije ništa drugo osim 
podsticanje ljudi na besmislenu borbu i trud koji ne 
može polučiti uspjehom i srećom. 










Lijek za sreću: zadovoljstvo i trud 


Ovaj prolazni život koji živimo, prema božanskoj 
mudrosti predstavlja ispit koji se ponekad manifestuje 
kao Njegova dobrota i plemenitost, a ponekad kao 
teško iskušenje propraćeno nevoljom, tugom, 
tjeskobom i sl. Istinska spoznaja sastoji se od toga 
da svojom slobodnom voljom postignemo korist u 
blagostanju i u nevolji. 

Na tu činjenicu plemeniti Pejgamber, sallallahu 
alejhi ve sellem, ukazao je u sljedećem hadisu: 

„Čudno je stanje vjernika. Uistinu, njemuje uvijek 
dobro, a to nije slučaj osim sa vjernikom. Ako ga zadesi 
nešto dobro, zahvali se Allahu pa mu bude dobro, a ako 
ga zadesi nekakva nedaća, strpi se pa mu opet bude 
dobro. “ (Muslim, Zuhd, 64). 



Dakle, prema odredbi Uzvišenog Stvoritelja 
trebamo pokazati zadovoljstvo (rida’), jer je to prvi 
uslov za naš spokoj i sreću. 






Lijek za sreću: zadovoljstvo i trud 


Drugi uslov sastoji se od toga da uložimo trud 
u otklanjanju životnih poteškoća ili ispravljanju 
negativnosti koje je moguće otkloniti ili ispraviti. 
Naravno, ovo se odnosi na životne okolnosti koje 
čovjek može urediti svojom voljom i trudom, što 
je, svakako, pokazatelj da posjeduje slobodnu volju. 
Međutim, ukoliko zauzme stav da nije potrebno 
ispravljati negativnosti, to će ga učiniti pesimističnim 
i neodlučnim, što će u konačnici kod njega 
prouzrokovati lijenost i tromost, a on će se pravdati: 
„Šta se može, takva je Božija odredba!“ Ovakav odnos 
prema Božijoj odredbi (kader) zapadni filozofi nazvali 
su fatalizam. 

Vjerovanje u Božiju odredbu (sudbinu, kader) 
spoznajemo kroz dvije ravni: kao apsolutnu (mutlak), 
koja je nepromjenljiva, i kao uzročno-posljedičnu 
(mu’allak), koja se realizuje preko čovjekove slobodne 
volje i izbora. To znači da Uzvišeni Allah stvara 
čovjekova djela koja on učini svojom slobodnom 
voljom i izborom. Naravno, imanski šart: ,,ve bil-kaderi 
hajrihi ve šerrihi minellahi te’ala“ (tj. vjerujem da se i 
dobro i zlo događaju Allahovom voljom i odredbom), 
nikako ne znači da nema promjene u onome što je 
Uzvišeni Allah odredio. Naime, mi svojom slobodnom 
voljom i izborom činimo dobro ili zlo, međutim, 
njihova manifestacija nije moguća osim Allahovim 
znanjem, voljom i odredbom. 

Apsolutna Božija odredba odnosi se na stvari koje 
su izvan čovjekove mogućnosti izbora ili slobodne 
volje, kao što su: rođenje, smrt, pripadnost nekom 
narodu i druge karakteristike za koje čovjek neće imati 
odgovornosti na Sudnjem danu. 

Uzvišeni Allah odlikovao je ljude i džinove 
slobodnom voljom i izborom, međutim njihova 
djela se realizuju u skladu sa Allahovim znanjem, 
Njegovom voljom i odredbom. Uzročno-posljedična 
odredba upravo se odnosi na čovjekove postupke 
koje on uradi slobodnim izborom, svjestan njihovih 
posljedica (Npr. Kada čovjek popije otrov i umre, 
njegov postupak kao uzrok, i smrt kao posljedica, 
realizuju se prema Allahovom znanju, Njegovoj volji 
i odredbi. Međutim, ako čovjek zna štetnost uzroka 
i kakva je posljedica određenog djela, ali ga, ipak, 
učini svojom slobodnom voljom i izborom, snosit 
će odgovornost zbog posljedice tog djela.) Upravo 
zbog čovjekove odgovornosti, budući da posjeduje 
slobodnu volju i izbor između dobra i zla, Allahov 
Poslanik, sallallahu alejhi ve sellem, u mnogobrojnim 
hadisima je zapovjedio da se afirmiše i naređuje dobro, 
a da se odvraća od zla i da se ono zabranjuje, čime je 
zatražio od muslimana da ulože trud i napor kako bi 
otklonili negativnosti u zajednici. 


C Smisao navedenog možemo objasniti i sljedećim 
Ш primjerom: 





Lijek za sreću: zadovoljstvo i trud 


Otac dovede dijete u prodavnicu igračaka i kaže 
mu: „Izaberi igračku koju želiš!“ Međutim, on mu 
očinskom samilošću ukaže na igračke koje su korisne i 
upozori ga na one koje su štetne. Ukoliko dijete poslije 
toga izabere neku štetnu igračku, otac može spriječiti 
realizaciju njegovog izbora tako što mu neće kupiti 
igračku koju je bilo izabralo. Također, on mu može 
kupiti tu igračku i kazati mu: „Uzmi ovu igračku i vidi 
kako je štetna!“ 

Ovaj svijet je poput prodavnice igračaka u 
prethodnom primjeru, a mi smo poput onog djeteta. 
Allahovo slanje vjerovjesnika i objavljivanje Knjiga 
ljudima, bez poistovjećivanja i stvarnog poređenja 11 , 
podsjeća na očevu samilost kojom on ukazuje na 
ono što je korisno i upozorava na ono što je štetno za 
njegovo dijete. 

Volja Uzvišenog Allaha je općenita i obuhvata 
sva djela Njegovih robova tako što On Uzvišeni, 
kao Halik (Stvoritelj), stvara sva njihova djelovanja, 
kretanja i mirovanja. Također, On je odredio i uzroke 
posredstvom kojih se realizuju posljedice određenih 
djela. Međutim, mi ponekad želimo da postignemo 
nešto i za to poduzmemo sve što je u našoj mogućnosti, 
ispunjavajući potrebne uvjete, ali u tome ne uspijemo, 


11. Tj. Allahova samilost se ne može porediti sa samilošću 
Njegovih stvorenja. 

jer je odredba (kader) Uzvišenog Allaha suprotna od 
toga. 

Dakle, navedeno ukazuje na činjenicu da su 
ljudi i džinovi stvoreni radi ispita pokornosti svome 
Uzvišenom Stvoritelju, tj. da li će Mu biti pokorni 
ili nepokorni. Stoga je obaveza roba da svoju volju 
podredi Allahovoj volji, a svoje želje i namjere uskladi 
sa Njegovim zadovoljstvom. Uzvišeni Allah u ajet-i 
kerimi kaže: 

,,Ne volite nešto, a ono može biti dobro za vas; 
nešto volite, a ono ispadne zlo po vas. - A Allah zna, 
a vi ne znate.“ (El-Bekare, 216) 










Spoznaja jednog mrava 


Ahmed Hilmi Filibeli u naprijed spomenutom 
dj elu, A’mak-i Hayal, u drugoj priči opisuje nedostatnost 
razuma. On tu govori o tome kako je Radži krenuo u 
posjetu kod Aynali Babe, s kojim se nije vidio dugo 
vremena. 


Nakon što su upitali za zdravlje jedan drugoga, 
Aynali Baba posluži kahvu, a potom uze naj i poče 
svirati. I dok je slušao zvukove naja, Radži ponovo 
zaroni u svijet mašte i sna. Ustvari, za ovaj život se 
može reći da predstavlja samo jedan san. 


U tom snu Radži je vidio sebe kao mrava. I to 
mrava koji je bio sin jednog uglednog mrava koji je 
živio u dvorcu. Kao sin uglednog mrava, Radži je 
uzimao časove od posebnih učitelja: učenih i mudrih 
mrava. Jednoga dana, dok je uzimao časove geografije 
od učitelja geografije, od oca zatraži dozvolu da zajedno 
sa učiteljem i drugim učenicima iziđe vani kako bi 
stekli praktična znanja iz geografije. Nakon što mu 

je otac dozvolio, oni svi zajedno krenuše. Dan je bio 
sunčan, a vrijeme vedro. I dok je učitelj objašnjavao: 
„Опо tamo je brdo, ovo je rijeka...“, odjednom se začu 
grmljavina. Nedugo zatim poče padati toliko jaka kiša 
koja se prolivala kao iz kabla, te nastupi poplava koja 
poče nositi mrave tamo i amo. 

Budući da je Radži posjedovao poimanje i 
spoznaju čovjeka, ali isto tako i mrava, u tom času je 
počeo posmatrati događaj kao čovjek. Brzo je došao do 
zaključka da je grmljavina koju su čuli mravi, ustvari 
podrigivanje dvojice umornih konja, a kiša koja se 
prolila kao iz kabla, ustvari je bila njihova mokraća. 

Mravi koji su se spasili ove nesreće vratili su se sa 
učiteljom u školu. Svako od njih je nastojao da dokuči i 
spozna kako j e po tako sunčanom i vedrom vremenu pala 
toliko jaka kiša da je napravila bujicu i prouzrokovala 
poplavu. Svako od njih je na osnovu svoga znanja i 
logičkog zaključivanja dao svoje objašnjenje, ali nijedno 
od tih objašnjenja nije imalo veze sa stvarnošću. 



Radži, koji je ovaj događaj vidio očima čovjeka, 
znao je da, kada bi mravima pokušao objasniti šta je 
posrijedi, oni mu ne bi povjerovali. Stoga je strpljivo 
slušao njihova objašnjenja. U jednom trenutku pred 
očima mu se ukazaše ona dva umorna konja i on se 
grohotom nasmija. I dok se on tako smijao, prenu se iz 
sna i povrati iz svijeta mašte. Aynali Babu zateče kako 
se smije i pjevuši sljedeće stihove: 

Sunce prži, Zemlja se okreće, 
a doći će i Dan u kojem će Zemlja da stane 
i Sunce da ugasne. 

O ti, koji imaš spoznaju i znanje, 

Znaš li ko je Uzročnik tome? 12 

Kao što možemo zaključiti iz priče, nije moguće 
spoznati sve istine i objektivne stvarnosti u univerzumu 
koji nas okružuje. U tom smislu se čovjekov razum ne 
razlikuje od razuma mrava. Pogotovo ako čovjekov 
razum bude lišen istina koje se usvajaju iz svjetla 
vjerovjesništva (nubuvvet) i ne bude predvođen 
Objavom (wahj), njegova spoznaja djela božanske 
moći i veličanstvenosti u kosmosu neće se razlikovati 
od spoznaje mrava. 

Na ovom mjestu želim spomenuti jednu od 
Allahovih blagodati i darova, a to je „snoviđenje" 
(ru’ja). To je zbog činjenice što su istiniti snovi vodiči 
na putu spoznaje metafizičkih istina. U snu se mogu 
realizovati mnogi događaji koji se ne realizuju u 
pojavnom, fizičkom svijetu. Tako, naprimjer, istinita 
snoviđenja mogu nam pomoći da lakše spoznamo 
istine koje se odnose na Ahiret i njegova stanja. 

Ljudi koji nastoje predvoditi ljude putem 
spasenja, predstavljajući im sebe kao model za 
slijeđenje, a pogotovo filozofi koji pokušavaju sve 


12. Vidi: Aamak-i Hayal, str. 123-127. 

objasniti razumom, ne razlikuju se od mrava koji su 
spomenuti u prethodnoj priči. Takav slučaj nije jedino 
sa Allahovim vjerovjesnicima - alejhimus-selam! - i 
njihovim nasljednicima, učenjacima i znalcima koji 
su od njih naslijedili znanje, spoznaju i način življenja. 

Budući da se oslanjaju na Božiju Objavu, 
Allahovi poslanici i vjerovjesnici potvrđuju istinitost 
jedni drugih i kao takvi predstavljuju vodiče na 
Pravom putu. Što se tiče filozofa, budući da su lišeni 
potpore Božije Objave i duhovnog odgoja, ostali su u 
zatočeništvu svoje duše, okovani u lance njenih strasti. 
S druge strane, budući da razum smatraju dovoljnim i 
kompetentnim za spoznaju realnosti života, stalno su u 
međusobnom sukobu mišljenja, pobijajući i negirajući 
istinitost spoznaje drugih. Na taj način oni uzaludno 
upropaštavaju svoj život, ali i život onih koji ih slijede. 

Nakon što je dobar dio svoga života proveo u 
filozofskim virovima i na kraju spoznao nedostatnost 
razuma, Paskal je rekao: 

„Filozofija trajno ističe svoja subjektivna 
mišljenja. Naprimjer, ono što se smatra istinitim na 
jednoj strani Pirinejskog gorja, na drugoj strani se 
smatra pogrešnim. Na jednoj strani rijeke - koja 
predstavlja granicu, ubica se naziva zlotvorom, a na 
drugoj strani junakom." 





Kakva korist od pameti, ako zakasniš i ne 
ukracaš se na lađu? 


Ne može se reći da su sva filozofska mišljenja 
pogrešna. Naime, u kojoj mjeri filozofi slijede 
ispravne metode prilikom ispitivanja, razmišljanja i 
prosuđivanja, oni u toj mjeri postižu i prave rezultate. 

Primjer toga možemo vidjeti kod Dekarta (umro 
1650.g.), matematičara i filozofa koji se smatra ocem 
moderne filozofije i racionalizma. On iznosi „ontološki 
dokaz o postojanju Boga“, po kojem promišlja da svaka 
stvar ima svoj uzrok postojanja i da je krajnji uzrok 
cjelokupnog postojanja - Bog, koji postoji po Samom 
Sebi, bez uzroka, te da se istina ne može spoznati bez 
Božije Objave. 


U svom djelu ,,Meditađje“, Dekart kaže: 


„Bog - kažem - Onaj najsavršeniji, koji ne može 
biti lažan... i On nije varljiv... I tako jasno uviđam 
da sigurnost i istina svakog znanja ovise od same 

spoznaje istinskog Boga, toliko da prije no što Njega 
ne upoznah nisam mogao savršeno spoznati ništa 
ni o jednoj stvari. Sada pak mogu jasno i sigurno 
spoznati neizmjerno mnogo toga, kako o samom Bogu 
i drugim predmetima razuma, tako i o cijeloj tjelesnoj 
prirodi, koja je predmet čiste matematike...“ (Rene 
Decartes, Meditacije o prvoj filozofiji u kojima se dokazuje Božija 
egzistencija i razlika između Ijudske duše i tijela) 

Kao potvrdu njegovog mišljenja, Paskal (umro 
1662 .) kaže: 

,,Iz dubina našega postojanja postoji glas koji 
nas obavještava o našoj besmrtnosti; glas koji se 
manifestuje od Boga, kojim nas vodi i upućuje.“ 

Međutim, Dekart, Paskal, Spinoza, Kant, i 
njima slični filozofi, pored toga što su postojanje 
Boga smatrali nužnim sa stanovišta razuma, budući 
da su gradili spoznaju na postulatima iskrivljene 
vjere (kršćanstva, o.pr.), koja je intervencijom ljudi 
doživjela mnogobrojne izmjene i dopune, te budući 
da su odgajani sa „predrasudama" i ,,animozitetom“ 
prema islamu, jedinoj istinitoj vjeri, koju oni nisu imali 
priliku upoznati, na kraju nisu uspjeli upotpuniti svoja 
mišljenja i spoznaju. Naime, pored činjenice da su 
navedeni filozofi bili ,,religiozni“, do nas nisu dospjele 
vijesti o tome kako su ,,počašćeni“ vjerovanjem tevhida 
(tj. vjerovanja u Allahovu jedinost i nedjeljivost u 

pogledu Njegovog Bića i Njegove jedinstvenosti u 
pogledu svojstava). Kao što kaže Nedžib Fazil: 

,,0ni podsjećaju na čovjeka koji je prispio u luku 
i kojem je ostao samo još jedan korak da se ukrcaju 
u lađu islama, međutim, lađa isplovi, a oni ostaše na 
obali..." 13 

I sljedeća analiza profesora Nedžiba Fazila je 
veoma značajna: 

„Filozofija je institucija koju je razum uspostavio 
kako bi zagospodario... To je institucija koja nema za 
cilj pronaći ono što je ispravno, nego da ispravi ono 
što je pogrešno... Svaka filozofska škola govori o svojoj 
ispravnosti, ukazujući na pogrešna mišljenja drugih 
škola. “ u 

Međutim, stavovi i mišljenja „religioznih filozofa“ 
kojima oni pobijaju ideologije „filozofa ateista“ nisu 
beskorisne u cijelosti, jer služe kao protivotrov koji 
neutrališe otrovne ideologije čiji je jedini cilj negiranje 
Božijegpostojanja. Naime, poznato je da se korištenjem 
njihove metodologije mogu pobiti mišljenja i trajno 
ušutkati protivnici vjere. Pogotovo oni koji su odgajani 
sa predrasudama prema dokazima Kur’ana i Sunneta, 
te čija su srca zatvorena pred njihovim svjetlom. 


13. Necib Fazil Kisakiirek, Batt Tefekktirti ve islam Tasavvufu, str. 

51. 

14. Isto, str. 14. 

-"isp? 

Na tu činjenicu ukazuje i Bediu’z-zeman Said 
Nursi, rahimehullah, koji smatra da nije potrebno 
negirati mišljenja filozofa koja su u skladu sa Kur’anom, 
nego razlučiti ispravna od neispravnih mišljenja. On 
kaže: 

„...Filozofija koju napadamo iprotiv koje se borimo 
nije apsolutno zlo. Može se reći daje dobar dio filozofije 
štetan po Ijude, ali treba, također, znati da su pojedini 
filozofi i naučnici pružili veliki doprinos razvoju nauke, 
umjetnosti, sociološkom sazrijevanju, moralu i općem 
napretku čovječanstva. Dobar dio toga je u skladu sa 
Kur’anom... Međutim, što se tiče velikog broja filozofa 
čija mišljenja i stavovi vode u zabludu, nevjerstvo i 
u močvaru ,,naturalizma“, doprinoseći time Ijudskom 
poniženju, nemaru, besposlicama i krivovjerju, protiv 
njih se borimo čudesnom nadnaravnošću Kur’ana, 
pišući djela u kojima ističemo kur’anske istine, koristeći 
ih uravnoteženo i kao jake i nepobitne dokaze..." 15 

„Filozofske beživotne i zamućene činjenice ne mogu 
se suprotstaviti živim i svijetlim istinama Kur’ana. “ 1б 

S druge strane, prema vjerovanju Ehli-sunneta, 
čovjekov razum je dovoljan za spoznaju postojanja 
Uzvišenog Allaha, ali za spoznaju Njegovog Bića i 
svojstava je nedostatan i nepotpun. Budući da je Allah 
uzvišen i čist od svih nepotpunih, a posjeduje sva 


I J^ 15. Said Nursi, Asa-yi Musa, Istanbul, 1958., str. 4. 

3 16. Said Nursi, Sdzler, Istanbul, 1995., str. 351. 

svojstva potpunosti i savršenosti (kemalat) koja su 
izvan opsega ljudskog poimanja i spoznaje, čovjek 
je dužan da vjeruje (iman) u svog Stvoritelja onako 
kako je On Sebe opisao u Objavi, a ne da ga pojmi 
i spozna (idrak) razumom. Dakle, čovjekov razum 
je nedostatan i nesposoban da pribavi istine koje 
Uzvišeni Allah dostavlja jedino putem Objave i preko 
odabranog poslanika među ljudima. 

Kao što razumom poimamo pojave koje nismo 
u stanju pojmiti drugim čulima, isto tako i stvari koje 
razum nije u stanju pojmiti bivaju jasne uz znanje koje 
dostavljaju Božiji poslanici. U tom smislu šejh Ahmed 
Sirhindi, poznat kao Imam Rabbani, rahimehullah, 
(umro I624.g.), kaže: 

„Razum prihvata činjenicu da trebamo zahvaliti 
onome koji nam pruži neku blagodat, međutim, o tome 
kako ćemo i na koji način izraziti svoju zahvalnost 
mogu nas podučiti samo vjerovjesnici... Izrazi zahvale i 
poštovanja koji do nas nisu stigli odAllahaputem Objave 
(preko Njegovog poslanika, o.pr.) neće biti prihvaćeni 
kod Njega Uzvišenog... Često se događa da neki Ijudi 
izgovaraju određene riječi kako bi njima slavili i veličali 
Uzvišenog Allaha, međutim, u biti, oni Ga tim riječima 
ne veličaju, nego Ga, šta više, ponižavaju. Dakle, Objava 
je jedini način kojim možemo spoznati kako ćemo 
izraziti zahvalnost i ibadet Allahu Uzvišenomč 17 


17. Imam Rabbani, Mektubat, III, 23. pismo. 


o 







Razum i filozofija kroz prizmu islama 


Prema tome, razum je apsolutno ovisan o pomoći 
koju mu pruža Objava (wahj). Bez ove Božije pomoći, 
čovjekova spoznaja ne može dostići potpunost i spasiti 
se stranputica koje vode u zabludu i trajne nesuvislosti. 

Na kraju, naglašavamo, da uvijek treba praviti 
razliku između filozofa ateista i materijalista, koji 
negirajuistinituvjeru, ifilozofakoji joj pridajuvažnost, 
s tim da ćemo i njihove stavove vagati na teraziji 
Objave i objektivnih realnosti koje smo spoznali preko 
Poslanika islama, sallallahu alejhi ve sellem. 

U tom slučaju, doći ćemo do zaključka da 
filozofija koja svoju snagu ne crpi iz „istinite vjere“ 
nije u stanju ni predstaviti istinu ljudima. Objektivne i 
trajne principe vjerovanja može postaviti samo istinita 
vjera - islam. To je zbog činjenice što vjerovjesnici 
ne govore po svom hiru ili želji, nego po Objavi, 
dostavljajući ljudima istine od Allaha Uzvišenog. Što 
se, pak, filozofa tiče, oni govore: „Ро mom mišljenju 
je ovako!“, predstavljujući ljudima svoju subjektivnu 
istinu. 










Potreba za praktičnom primjenom 


U povijesti čovječanstva ne postoji nijedan 
primjer filozofskog mišljenja ili ideologije koji je 
praktičnom primjenom omogućio sreću i blagostanje 
ljudskoj zajednici. Mišljenja i ideje filozofa u stvari 
predstavljaju teorije koje nije moguće primijeniti u 
stvarnom životu, a koje su uglavnom „zatočene" u 
knjigama smještenim na prašnjavim policama velikih 
biblioteka. Jedan dio filozofskih mišljenja i ideologija 
koje su ljudi pokušali primijeniti u praksi nisu 
doprinijeli ničemu drugom osim prolivanju suza i 
krvi, a nakon kraćeg vremenskog perioda odloženi su 
na historijsko smetljište. 


Naprimjer, Aristotel je udario temelj filozofiji 
morala, objašnjavajući određene zakonitosti i propise 
morala, međutim nećemo nikada sresti čovjeka koji je 
povjerovao u ispravnost njegove filozofije i primijenio 
je u svom životu. 

Isti je slučaj i sa Platonovom utopijom, zvanom 
„Repuhlika", kojane predstavljaništaviše odpredodžbe 
o državi u mašti. 


Također, i Farabi, koji je stasao u muslimanskom 
društvu, ali kao filozof koji je oduševljen 
antičkom filozofijom, u svom najpoznatijem djelu, 
,,El-Medinetu’l-fadileh“, na „fantastičarf’ način opisuje 
model idealnog društva. Međutim, njegova filozofija 
nije našla praktičnu primjenu u društvu, jer nije 
nastala kao plod znanja stečenog životnim iskustvom, 
a toliko je fantastična da ju je nemoguće praktično 
primijeniti u životu. 

Tipičan primjer takve filozofije vidimo i 
na Zapadu, kod Ničea (Nietzshe), koji je u svom 
filozofskom mišljenju fantastično predstavio „model 
idealnog čovjeka“ (super human). Ni njegovu teoriju 
nije moguće praktično primijeniti u životu, jer „idealan 
čovjek“ treba usvojiti vrline od primjerenih ličnosti, 
odlikovanih lijepim i pohvalnim osobinama koje nije 
moguće usvojiti bez duhovnog odgoja. 



Od spomenutih filozofskih pravaca, teorija i 
ideologija, islam se razlikuje po tome što je život 
plemenitog Vjerovjesnika, alejhis-salatu ves-selam, 
predstavljen kao praktična primjena vjere u životu. 
Naime, sve pohvalne i pokuđene osobine teoretski 
možemo predstaviti kao ,,etikete“: istina - laž, ispravno 
- pogrešno, lijepo - ružno i sl., definišući ih na način 

koji želimo. Međutim, teoretsko predstavljanje ovih 
vrijednosti nije održivo bez praktične primjene koja 
se ostvaruje slijeđenjem potpunog uzora u ličnosti 
Poslanika, alejhis-selam. 

Uzvišeni Allah je Svog posljednjeg Poslanika, 
sallallahu alejhi ve sellem, odlikovao vrlinama i lijepim 
osobinama u njihovom potpunom obliku, počev 
od njegovog djetinjstva koje je proveo kao siroče 
na najnižem položaju u društvu, a zatim i u svim 
drugim životnim situacijama sve dok mu nije dodijelio 
najviši stepen i položaj: stepen Božijeg poslanika i 
predsjednika države. U svakom domenu njegovog 
života vidimo potpuni sklad između riječi i djela, čime 
je njegova ličnost postala „neprikosnoveni uzor“ za 
cijelo čovječanstvo. 

Uzvišeni Allah nije objavio Kur’an u jednom 
trenutku ili, pak, u jednoj kratkoj suri. Naprotiv, 
objavljivao ga je postepeno i u periodu od 23 godine 
,,poslaničkog“ života Njegovog Miljenika, sallallahu 
alejhi ve sellem. Na taj način je svaki objavljeni ajet 
praktično primijenjen u životu plemenitog Pejgambera, 
alejhis-selam, „najljepšeg uzora“ (usvetu’l-hasene), 
čime je živopisno demonstriran i objašnjen cijelom 
ummetu. 

Vjerovjesnikovi, alejhis-selam, postupci su, 
poput Kur’ana Časnog, sačuvani kao „oživotvoreno 
mjerilo“ njegovog cjelokupnog života. Dakle, njegovo 

savršeno lijepo vladanje u svim životnim situacijima 
darovano je ummetu kao model primjerenog vladanja 
i dobročinstva u svakoj prilici. Budući da Niče 
(Nietzshe) nije imao takav model, odnosno, „uzor koji 
na djelu demonstrira“ savršeno lijep moral i vladanje, 
njegova teorija o „idealnom čovjeku" osuđena je na 
neuspijeh kao utopistička. Nijedan etički pravac koji 
je nastao kao plod čovjekovog razmišljanja ne može 
dostići potpunost „islamskog morala i vladanja“, jer se 
oni temelje na praktičnoj primjeni u svakodnevnom 
životu. 

U kojem god vremenskom periodu je ljudska 
zajednica prihvatila istine s kojima su došli Allahovi 
poslanici, alejhimus-selam, i slijedila Njegove prijatelje 
- nasljednike poslanika u znanju i spoznaji - , a 
zatim ih primijenila praktično u svom životu, takva 
zajednica je postigla mir, spokoj i blagostanje. To 
je zbog činjenice što je Uzvišeni Allah odlikovao 
Svoga Poslanika, sallallahu alejhi ve sellem, najljepšim 
moralom i vladanjem među svim stvorenjima, a 
njegovu ličnost predstavio kao „neprikosnoveni uzor“ 
ljudima, pa, ukoliko uistinu bude prihvaćen kao uzor 
u jednoj zajednici, ta zajednica će sigurno postići sreću 
i blagostanje. Uzvišeni Allah kaže: 

,,Vi, uistinu, u Allahovom Poslaniku imate 
najljepši uzor (za slijeđenje), za one koji se nadaju 
Allahovoj milosti i nagradi na Ahiretu, i koji mnogo 
Allaha spominju.“ (El-Ahzab, 21) 

I zaista, ljudi koji su prije islama bili velike 
neznalice i nemilosrdni silnici i koji su u pogledu 
ljudskosti i civiliziranosti bili dosegli samo dno, 
Vjerovjesnikovim, alejhis-selam, dostavljanjem istine 
i odgajanjem dosegli su vrhunac u pogledu ljudskosti, 
moralnosti, samilosti, uljudnosti i pravednosti. 
To je zbog činjenice što su u svom životu prihvatili 
Vjerovjesnika, sallallahu alejhi ve sellem, kao 
neprikosnoveni uzor i usvojili njegove lijepe osobine. 

Jedan od velikih učenjaka i eksperata iz oblasti 
islamskog prava, Karafi (umro 684.g. po hidžri), rekao je: 

„Kada Resulullah, sallallahu alejhi ve sellem, ne 
bi posjedovao nijednu mudžizu (nadnaravno djelo), 
njegovi časni ashabi - koje je odgojio - bili bi dovoljan 
dokaz istinitosti njegovog poslanstva.“ 

Dakle, usvajanjem „vjerovjesničkog odgoja“ 
časni ashabi su se oslobodili tmine širka i surovosti 
džahilijjeta, čime su postali poput zvijezda koje 
svijetle cijelom čovječanstvu, blistajući vrijednostima 
i vrlinama. Generacije vjernika koji su ih slijedili, 
uspostavili su islamsku kulturu i civilizaciju na koju 
čovječanstvo još uvijek posmatra sa oduševljenjem. 

Francuski historičar i mislilac, De Lamartine, 
ovako je opisao genijalnost Allahovog Poslanika, 
sallallahu alejhi ve sellem, u njegovoj misiji: 

„Ако važi pravilo da se ljudski genij mjeri prema 
krajnjem dometu i zadivljujućim rezultatima, ko se 
može usuditi da bilo kojeg velikana moderne historije 
usporedi sa Muhammedom i njegovim genijem, 
uprkos malobrojnim sredstvima kojima je raspolagao? 
Znameniti ljudi iz moderne historije su izrađivali 
oružje, uspostavljali zakone, osnivali imperije, a ubirali 
su samo prolaznu slavu koja se pred njima raspršivala. 
Međutim, Muhammed nije samo vodio vojsku, 
uspostavio zakon, osnovao imperiju, pobjeđivao 
narode i umirivao vladare, već je predvodio milione 
ljudi, što je u dato vrijeme, činilo trećinu svijeta.“ 
(Alphonse de Lamartine, L’historie de Turquie) 

Također, i engleski naučnik Thomas Carlyle 
(Karlajl) rekao je: 

„Nijednog vladara u kraljevskoj odori ne bi 
podanici tako slušali i poštovali kao Muhammeda koji 
je svojom rukom krpio ogrtač koji je odijevao.“ 

Sve ovo je zbog činjenice što naš plemeniti 
Poslanik, alejhis-salatu ves-selam, nije govorio po 
svom hiru, nego je dostavljao ljudima Objavu koja 
mu dolazi od Gospodara svjetova. U svom govoru i 
djelovanju bio je potpomognut Božanskom pomoći. 

Nema sumnje da je Osmanska država jedna od 
država u kojoj je islam demonstriran u najsvjetlijem 
ruhu. Slijedeći Resulullaha, sallallahu alejhi ve 
sellem, sa velikom odanošću, iskrenošću i ljubavlju, 

Osmanlije su izgradile veličanstvenu kulturu i 
civilizaciju. Nadahnut veličanstvenom osmanskom 
civilizacijom, Tomasso Campanella, italijanski filozof 
i utopista, napisao je djelo: „Država Sunca". Njegov 
primjer je samo jedan od mnogobrojnih primjera koji 
ukazuju na činjenicu da ljudska zajednica ne može 
postići sreću i blagostanje filozofijom koja se ne može 
primijeniti u životu, nego istinitom vjerom - islamom. 

Budući da Uzvišeni Allah bolje zna osobine i 
odlike Svojih robova od njih samih, da bi otklonio 
nedostatnost njihovog razuma u pogledu spoznaje 
objektivne stvarnosti, poslao im je 124 hiljade 
poslanika i vjerovjesnika - prema nekim predanjima 
- i objavio im Knjige i suhufe (listove), što predstavlja 
Njegovu otvorenu pomoć i veliku milost ljudima. 
Smisao (po)slanja poslanika i objavljivanja Knjiga 
leži upravo u činjenici što čovjekov razum nije 
kompetentan u pogledu definisanja dobra i istine. Da 
je razum dovoljan za spoznaju objektivne stvarnosti i 
istine, Uzvišeni Allah ne bi poslao toliki broj poslanika 
i vjerovjesnika. 



S druge strane, bez obzira na životne okolnosti 
u kojima žive, svi ljudi se moraju suočiti sa realnošću 
smrti. Životni putevi se na kraju stapaju i gube na 
horizontu smrti, i to u dubini čovjekovog srca stvara 
tinjajuću bol. 

Smrt u čovjekovoj podsvijesti leži poput zmije 
otrovnice. Čim se malo pomjeri i počne kretati, kod 
čovjeka stvara strepnju i bojazan zbog onoga što 
ona donosi i što će uslijediti poslije nje. Međutim, u 
svakom vremenskom razdoblju postoje ljudi koji su 
lišeni znanja Objave i upute Božijih poslanika, alejmis- 
selam, a koji nastoje da u pogledu smrti ušutkaju 
ljudsku savjest i samu misao o smrti potisnu u zaborav 
kako bi ona postala zarobljena u dubokim tamnicama 
podsvijesti. Naravno, bez Objave čovjekov razum nije 
u stanju odgonetnuti misteriju smrti koja neminovno 
čeka u budućnosti svakoga čovjeka. 

Kur’an Časni je Božija knjiga koja sadrži 
najpotpunije znanje o nepoznanicama koje su vezane 
za smrt i za ono što će uslijediti poslije ovog prolaznog 
svijeta. Kur’an najbolje osvjetljava tamne puteve smrti 
i u pogledu nje pruža najjasnije i najpouzdanije dokaze 
za razum i srce. 

U mnogobrojnim ajetima naš Uzvišeni Gospodar 
poziva nas da razmišljamo o mudrostima čovjekovog 
stvaranja, o savršenom skladu u kosmosu i o samom 
Kur’anu kao nadnaravnom govoru. Oni koji žele da 
žive životom dostojnim čovjeka moraju razmišljati na 
način koji demonstrira i preporučuje Kur’an. 

Kao što jedna sićušna sjemenka drveta proklija 
i nikne iz plodne zemlje, razvijajući se i odrastajući u 
ogromno stablo, tako i naša razmišljanja i osjećanja 

postaju jaka ukoliko se hrane Kur’anom, postižući 
veličanstvenu spoznaju srca kojoj nema kraja. Stoga 
možemo kazati da bez svjetla i upute Kur’ana naša 
razmišljanja i osjećanja ostaju suha i neplodna, poput 
sjemenke bačene u suhu i neplodnu zemlju. 

Dakle, za nas ne postoji veća blagodat od spoznaje 
veličine i uzvišenosti Allahovih darova koji se mogu 
dokučiti samo Kur’anom. 

Uistinu, ljudska zajednica ne može postići uspjeh 
slijedeći ideologije ,,naučnika“ koji su se predali 
filozofskim djelima, ukoričenim crnim povezima i 
poređanim na prašnjavim bibliotekarskim policama. 
Čovječanstvo mogu spasiti i usrećiti jedino Kur’an 
Časni i njegov živi tumač - Sunnet Allahovog 
Poslanika, sallallahu alejhi ve sellem, i to preko 
potpunih vjernika koji su usvojili istinsko znanje i 
mudrost, a potom ih pretočili u svoj život, dostavljajući 
ih, ukazujući na njih i upućuju njima druge ljude. 

Razum koji nije odgajan Kur’anom, odnosno 
prema božanskim istinama i uputstvima, liči na 
„neukroćenog konja“. Kao što njime nije moguće stići 
bezbjedno do cilja, isto tako i jahanje na njemu na 
kraju okonča strašnim strmoglavljivanjem niz liticu. 
Da bi se okoristili snagom konja, prvo ga moramo 
zauzdati, a potom ukrotiti i lijepo dresirati-odgojiti. 
Takav je slučaj i sa razumom, koji se mora podvrgnuti 
3 duhovnom odgajanju u skladu sa Objavom (tj. 

Kur’anom) i Sunnetom, njegovim tumačem, kako bi 
postigao „zdrav razum“ (akli-selim). 

Mnogi filozofski pravci i ideologije pokušavaju 
pružiti odgovore na pitanja koja nije moguće 
odgonetnuti bez vjerovjesničkog znanja i odgajanja, 
premda su uzvišene istine dostavljene upravo 
vjerovjesnicima, alejhimus-selam. 

Na tu činjenicu ukazao je i Mevlana Dželaluddin 
Rumi, rahimehullah, kada je rekao: 

Čak i pamet djeteta kaže: „Budi zauzet knjigom, 

VI« 

uci! 

Međutim, dijete samo po sebi iz knjige ne može 
ništa naučiti. 

Čak i pamet bolesnika kaže: ,,ldi kod doktora, 
lijeka traži!“ 

Međutim, bolesnik po svojoj pameti lijek ne može 

naći. 


Kada bi svako put koji vodi Allahovoj nagradi 
pronaći mogao, 

Zašto bi On Uzvišeni toliki broj poslanika i 
vjerovjesnika poslao? 


Vjerovjesnici su Allahova najveća blagodat za 
čovječanstvo. Oni su dostavljali Objave od Allaha 
Uzvišenog i upućivali ljude na put spasa i sreće, ne 
očekujući od njih nikakvu materijalnu naknadu ili 
nagradu. Samo j edan dio znanj a koj i j e vj erovj esnicima 

dostavljen putem Objave, a odnosi se na znanje o 
Allahovom Biću (Zat) i Njegovim svojstvima (sifat), 
ljudi nisu u stanju postići čak i kada bi hiljadama 
godina koristili svoj razum, istraživanje, ispitivanje, 
filozofiranje, otkrovenje, isposničke metode ili neki 
drugi oblik spoznaje. 

U tom smislu imam Rabbani, rahimehullah, 
kaže: 

„Vjerovjesnici su Allahova milost svjetovima. Nas, 
koji posjedujemo sposobnost djelimičnog shvatanja, 
Uzvišeni Allah je preko ovih, odabranih ljudi upoznao 
sa Svojim Bićem i uzvišenim svojstvima... On nas je 
preko Svojih vjerovjesnika upoznao sa svim onim 
čime je On zadovoljan i onim čime nije zadovoljan, 
omogućavajući nam da razlikujemo dunjalučku i 
ahiretsku korist od njihove štete. Bez vjerovjesničkog 
znanja ljudski razum ne bi mogao spoznati Allahovo 
postojanje, niti Njegova uzvišena svojstva." 18 

Besmisleno je tvrditi, da ondje gdje prestaju moć i 
kompetencija razuma, da prestaju i druge mogućnosti 
spoznaje objektivne istine, jer tome se suprotstavlja 
čovjekova priroda koja stremi ka beskrajnim i vječnim 
istinama... 

Kao što smo već spomenuli, svjetlo i znanje 
vjerovjesništva (nubuvvet) izviru sa božanskog izvora, 


'^Л 18. Imam Rabbani, Mektubat, III, 23. Pismo. 






Kad bi razum bio dovoljan?! 


zbog čega vjerovjesnici trajno potvrđuju međusobnu 
istinitost jedni drugih. Međutim, filozofi se oslanjaju 
na razum i zbog toga su u trajnom sučeljavanju i 
međusobnom negiranju, tako da svaki filozof uvijek 
kritikuje i pobija mišljenje svojih prethodnika. 
Naravno, razlog tome u velikoj mjeri predstavlja 
njihov ego i samoljublje. Međutim, glavni razlog tome 
leži u činjenici da razum nikada nije siguran od 
kontradiktornosti i nesuvislosti. 

Zaista, sva znanja i činjenice, osim onih koje su 
izvedene kao matematička zakonitost i utemeljene na 
racionalnom promišljanju i logičkom zaključivanju, 
nisu sigurne od sumnje, relativnosti, greške, 
nedostatka, zaborava ili pokliznuća. Razum je, u 
manjoj ili u većoj mjeri, uvijek pod uticajem ustaljenih 
i uvriježenih mišljenja, kao i pozitivnih i negativnih 
poticaja sredine. On se nikada ne može osloboditi 
slabosti i nedostataka kao što su: strast, srdžba, poriv, 
zaborav, rasijanost, griješenje i dr. Mnoga ostvarenja 
ili dostignuća razuma pojavljuju se pomiješana bojom 
ovih slabosti ili nedostataka. Prema tome, razum ne 
predstavlja nepogrješivi izvor znanja i spoznaje. 











Ако је put razuma jedan... 


Kod starih Grka ima jedna poznata priča koja 
objašnjava slabost razuma. Naime, jedan mladić dolazi 
kod čuvenog sofiste Gorgija (Gorgiasa) i traži da od 
njega uzima časove prava. Dogovaraju se da mladić 
odmah plati polovicu troškova školovanja, a drugu 
kada završi školovanje i dobije prvu parnicu na sudu. 
To bi, pak, značilo da je student, ukoliko dobije prvu 
parnicu, uspješno završio školovanje, anjegovprofesor 
stekao pravo na naplatu druge polovice njegovih 
troškova školovanja. 

Međutim, nakon što je završio školovanje, 
mladić zahtijeva da ne plati drugu polovicu troškova 
školovanja, tvrdeći da je već dovoljno platio na početku 
školovanja. Zbog ovakvog zahtjeva, prva njegova 
parnica je upravo između njega i njegovog profesora. 



Na sudskoj raspravi student se obraća sudskom 
vijeću, rekavši: 

„Ја ne bih trebao plaćati navedeni novac bilo da 
dobijem ili izgubim parnicu!" 

Nakon što ga sudije upitaše: „Zbog čega?“, on 

reče: 

„Ukoliko dobijem ovu parnicu, onda neću platiti 
zbog vaše presude, a ako izgubim parnicu, onda neću 
platiti zbog mog prvog dogovora sa profesorom, po 
kojem nisam dužan platiti drugu polovicu školarine 
ako izgubim parnicu." 

Nakon ovih riječi njegov profesor, kao čuveni 
filozof sofista, obrati se sudijama i reče: 

„Ја bih trebao naplatiti navedeni novac bilo da 
dobijem ili izgubim parnicu!“ 

Nakon što ga sudije upitaše: ,,Zašto?“, on reče: 

„Ukoliko dobijem ovu parnicu, trebam naplatiti 
zbog vaše presude, a ako izgubim parnicu, onda 
trebam naplatiti svoje troškove zbog mog prvog 
dogovora sa studentom, po kojem je on dužan platiti 
drugu polovicu školarine čim dobije prvu parnicu na 
sudu.“ 19 


Iz navedenog primjera vidimo da oba parničara 
imaju razumne i logične tvrdnje. Međutim, razum i 
logika ponekad mogu upasti u labirint zidova koje 


19. 


Vidi: islam Diinya Gdrtipi, str. 267-268; Batt Tefekkuru ve islam 
Tasavuufu, str. 22-23. 

su sami sazidali, što očito vidimo u navedenom 
primjeru... 

Ukoliko razum doživljava poteškoće prilikom 
rješavanja međuljudskih sporova kakav je u 
prethodnom primjeru, zar je moguće da shvati, dokuči 
i pronikne u beskrajna Božija znamenja? Ukoliko 
čovjek nije u stanju da riješi neki ovosvjetski problem, 
kao što je u navedenom primjeru, zar je moguće da 
bez Objave odgovori na pitanja ili riješi dileme u 
vezi sa vječnim životom na Ahiretu, dušom (ruh) i 
drugim stvarima ,,gajba“ (nepoznatog i nedokučivog)? 
- Razum je u svim tim stvarima slab, nemoćan i 
nedostatan... 

Na kraju, uspješno savladavanje prepreka koje 
razum nije u stanju savladati usko je povezano sa 
njegovim odgajanjem u skladu sa Objavom i srčanom 
predanošću u pogledu objektivnih istina vjere koje 
prevazilaze njegove mogućnosti spoznaje. 










Pozitivizam - simbol kontradiktornosti 


Sve materijalističke filozofije koje negiraju 
apstraktne istine vjere oslanjaju se na pozitivizam. 
Pozitivistička filozofija prihvata „pet čula“ kao jedini 
izvor znanja. Prema tom shvatanju, stvari koje se u 
laboratoriji ne mogu opažati putem čula, ustvari i ne 
postoje. Razum vrši analizu na osnovu informacija 
pribavljenih putem ovih čula, a potom donosi svoj 
sud. Međutim, kada je riječ o stvarima koje su po 
islamskom učenju gajb (nedokučive, neviđene), i koje 
se ne mogu opažati putem pet čula, pozitivisti ih 
negiraju i odbacuju. 

Ustvari, pozitivizam se oslanja na temelje koji su 
u kontradiktornosti sa njegovim stavovima, a to su: 

univerzalnost i nužnost. 


Princip univerzalnosti podrazumijeva slijedeće: 


Ako neko biće, stvorenje ili tvar posjeduje 
određenu specifičnost po kojoj je ona prepoznatljiva, 
u tom slučaju ta specifičnost postaje univerzalna 

vrijednost. Naprimjer, ako u laboratoriji zagrijavamo 
čistu vodu na prosječnom pritisku, ona će na određenoj 
temperaturi početi ključati. Jedan od naučnika utvrdio 
je da će ona proključati na temperaturi od 100°C, 
tako se na osnovu njegovog eksperimenta donosi 
zaključak da je tačka ključanja svih vrsta vode na istoj 
temperaturi. Prema pozitivističkom shvatanju slični 
zaključci se donose i u pogledu drugih prirodnih 
pojava. Međutim, činjenica je da se u laboratorijama 
može ispitati ograničen broj vrsta vode. Kada bi se 
izvršilo laboratorijsko ispitivanje hiljadu vrsta vode, a 
ostalo na hiljade vrsta koje nisu ispitane, pozitivisti bi 
rekli: „Svaka voda ključa na temperaturi od 100°C.“ 
Međutim, to po njihovom poznatom stavu predstavlja 
kontradiktornost, jer na taj način ne prihvataju 
istinitim ono što nije dokazano laboratorijskim 
mjerenjem. Ukoliko bi ih neko upitao: „Како možete 
donositi jedinstven zaključak za sve vrste vode bez 
laboratorijskog ispitivanja?“, onibi odgovorili: „Budući 
da nije moguće izvršiti laboratorijsko ispitivanje svih 
vrsta vode, mi na osnovu ispitivanja nekoliko vrsta 
vode donosimo jedinstven i univerzalan zaključak, a 
to je: voda ključa na temperaturi od 100°C.“ 

Isti princip univerzalnosti može se primijeniti 
i u pogledu istina vjere. Naime, vjernici spoznaju 
istine vjere putem pet čula, a nakon što spoznaju 
da su ove istine prijemčive za razum, dolaze do 
Ш zaključka da su istinite i one stvari koje oni ne mogu 

razumjeti. Naprimjer, vjernik koji opaža Allahovu 
neograničenu snagu i moć u Njegovom stvaranju, bez 
ikakve poteškoće dolazi do zaključka da Allah sigurno 
može ponovo proživjeti mrtve i uvesti ih u novi 
život. Također, kada čovjek spozna da Uzvišeni Allah 
opskrbljuje i hrani pojedinačno svako živo biće, vrlo 
lahko dolazi do zaključka da Njemu Uzvišenom uopće 
nije teško svesti račun sa svim stvorenjima na Ahiretu. 
Dakle, ovi, i mnogi drugi primjeri mogu se koristiti 
kao princip univerzalnosti, a posebno u slučajevima 
koji su posve jasni i razumljivi, te potvrđuju ono što je 
manje jasno ili je, pak, apstraktno. 

Princip univerzalnosti pozitivisti prihvataju kao 
zakonitost u svojim istraživanjima, međutim kada 
vjernici ovaj princip primjenjuju na polju metafizike, 
oni to odbacuju kao nelogično i kontradiktorno, 
negirajući sve zaključke koji se izvode putem ove 
zakonitosti. 

Istina je, međutim, da oni svojim stavovima 
upadaju u kontradiktornost kojom, kao i svi drugi 
pripadnici filozofskih pravaca i ideologija, negiraju 
vj erovanj e tevhida (Allahove j edinosti i j edinstvenosti). 

O nesuvislosti filozofa naspram istina tevhida, 
imam Rabbani, rahimehullah, kaže: 

„Како je čudno kod ovih ljudi, koji tokom 
cijeloga života izučavaju logiku i racionalne discipline, л 
smatrajući da one čuvaju razum od pogreške, kada C 

se suoče sa pitanjem tevhida, Allahove jedinosti i 
nedjeljivosti u pogledu Njegovog Bića (zat) i 
jedinstvenosti u pogledu Njegovih svojstava (sifat) 
i djelovanja (ef al), tada zaborave na logiku i govore 
gluposti. Njihovo stanje je poput ratnika koji se 
godinama sprema za ratovanje, pripremajući oružje 
i oruđe za boj, međutim kada nastupi borba, on se 
izgubi i zaboravi iskoristiti svoju vještinu i oružje.“ 20 

Drugi temeljni princip na koji se oslanja 
pozitivizam jeste princip nužnosti. Naime, kada 
pozitivisti ne mogu dokazati određenu specifičnost u 
nekoj tvari ili nisu u stanju utvrditi njenu povezanost sa 
drugim tvarima, koristeći se pri tome eksperimentom 
i laboratorijskim ispitivanjem, oni to prihvataju kao 
nužnost. Međutim, to je u suprotnosti sa njihovim 
poznatim stavom po kojem se sve činjenice moraju 
dokazati laboratorijskom preciznošću... 21 

Naprimjer, pozitivisti se zadovoljavaju sa 
utvrđivanjem tačke ključanja ili topljenja određenih 
tvari, njihovih specifičnih težina ili razlika u reakciji 
na vanjske uticaje, ali ne istražuju njihove uzroke. To 
je zbog činjenice što mudrost stvaranja nije predmet 
njihovog interesovanja, pa o tome i ne razmišljaju. S 
druge strane, islam naučava da su sve specifičnosti 
stvorenja stvorene u skladu sa mudrošću njihovog 


20. Mektubat, III, 23. Pismo. 

21. Vidi: Islam Diinya Goriifti, str. 46, 269. 

stvaranja, čime su ukomponovane u „božanski sklad 
i harmoniju". 

Svakom vjerniku koji želi čitati „knjigu 
univerzuma" Uzvišeni Allah zapovijeda u Kur’anu: 

„Čitaj sa imenom svoga Gospodara koji stvara!“ 

(El-’Alek, l.) Dakle, On nam zapovijeda da razmišljamo 
o manifestacijama Njegovih imena i svojstava u 
univerzumu koji nas okružuje, kako bismo spoznali 
Onoga čiji su tragovi moći stvaranja i umjetnosti 
prisutni svuda oko nas i u nama samima. On nam 
zapovijeda da posmatramo kosmos i razmišljamo 
o njemu, ali ne radi samoga kosmosa, nego radi 
njegovog Tvorca. 

Materijalistički filozofski pravci i ideologije 
podstiču na posmatranje stvorenog radi njega samog, 
zanemarujući njegovog Stvoritelja. Oni posmatraju 
i vide umjetnost stvaranja, ali ne vide Onoga koji 
stvara. Posmatraju djela Njegove moći i dive im se, 
ali ne žele vidjeti njihovog Stvoritelja i ne razmišljaju 
o Njemu. To je primjer suhoparnosti i nepotpunosti 
materijalističke filozofije u odnosu na širinu, dubinu i 
savršenost islama. 


Po islamskom vjerovanju Allahovo postojanje je 
apsolutno i nužno, dok je postojanje svih Njegovih 
stvorenja relativno i u potpunoj zavisnosti od Njega 
Uzvišenog. Čovjek, kao Njegovo najčasnije stvorenje, Gp 

također je ograničeno i relativno stvorenje sa 
mogućnostima i sposobnostima koje su ograničene. 

Filozofije koje bez oslonca istinite vjere 
pokušavaju definisati objektivnu stvarnost postojanja 
nastoje smjestiti čovjeka u središte zbilje, smatrajući 
ga apsolutnim realitetom, a ostala stvorenja podređuju 
njemu, u skladu sa njegovom spoznajom. Takav 
svjetonazor čovjeku kod čovjeka stvara utisak da se 
cijeli svijet kreće oko njega, dok u njemu raste egoizam 
faraona i oholost Nemruda. Njegovu nesreću Časni 
Kur’an opisuje na sljedeći način: 

„(Poslaniče Moj!) Reci ti Meni ko će uputiti 
onoga koji je strast svoju za boga svoga uzeo...“ 

(El-Džasije, 23.) 

Dakle, materijalističkom filozofijom se želi navući 
zavjesa preko čovjekovih prirodnih nedostataka kao 
što su: pogreška, zaborav, nemoć, slabost, potreba, 
prolaznost i sl„ kako bi čovjek zaboravio činjenicu da 
je on „slabašni rob“. Također, blagodati života i ovoga 
svijeta, koje je Uzvišeni Allah darovao čovjeku, želi se 
objasniti pukom ,,slučajnošću“ i „prirodonT, kako bi se 
zatvorila vrata ,,robovanju“ i ,,zahvalnosti“ Stvoritelju, 
a to je najviši cilj prokletog šejtana, čovjekovog 
otvorenog neprijatelja. 

Pozitivizam, koji predstavlja temelj svim 
_ modernim filozofskim pravcima i ideologijama 
Ш suprotstavljenim Allahovoj vjeri, pojavljuje se 

u različitim oblicima i vrši uticaj na gotovo sve 
segmente čovjekovog života. Naprimjer, komunizam 
i socijalizam se pojavljuju u društvenoj ekonomiji, 
Frojdova psihoanaliza u pogledu poimanja spolnosti, 
hedonizam u pogledu poimanja vrijednosti, 
pragmatizam u pogledu poimanja truda... Svaki od 
ovih svjetonazora oslanjaju se na pozitivizam, koji 
je, ustvari, nedostatan u pogledu stjecanja objektivne 
stvarnosti i kao takav - odbačen. S druge strane, 
njihovo suprotstavljanje islamu je poseban pokazatelj 
nesuvislosti njihovih mišljenja i stavova, budući je 
islam, za razliku od drugih religija, istinita vjera i izraz 
objektivne stvarnosti. 




o 






Razum - nož sa dvije oštrice 


Oni koji prihvataju razum kao „neograničenu 
snagu“ trebali bi prihvatiti i pravilo po kojem „razumni 
ljudi“ nikada ne čine prijestupe i krivična djela. Naime, 
ako razum posjeduje sposobnost stjecanja objektivne 
stvarnosti i ispravnosti, zašto bi razuman čovjek činio 
loše djelo? Zašto bi počinio krivično djelo ili zločin? 
S druge strane, da bi se mogla izvršiti kazna nad 
počiniocem krivičnog djela uslov je da on bude „umno 
zdrav", tj. pametan ili razuman. U slučaju da bude 
maloumna ili mentalno bolesna osoba, nad njim neće 
biti izvršena kazna. Tako je u svim pravnim sistemima. 



Navedeni primjer ukazuje na činjenicu da 
je osnov za kažnjavanje počinioca krivičnog djela 
ili prijestupnika ustvari njegov razum, odnosno, 
mentalno zdravlje ili ispravnost razuma. U tom slučaju 
nije logično da vjerujemo kako je razum, s jedne 
strane, dovoljan za stjecanje objektivne realnosti i 
spoznaje dobra i zla, a s druge strane, da smatramo 

kako je posjednika razuma potrebno kazniti zbog 
određenog prijestupa. U islamskom svjetonazoru 
ova kontradiktornost ne postoji, jer islam smatra da 
je razum potreban za spoznaju objektivne realnosti, 
ali da u tome nije dovoljan i ne posjeduje potpunu 
kompetenciju. 22 

Razum je poput noža sa dvije oštrice. On može 
biti sredstvo kako za stjecanje dobra, tako i za stjecanje 
zla. Razuman čovjek može činiti korisne poslove, ali i 
zločine... Rob ne može postići visoke duhovne stepene 
bez razuma, međutim, u pogledu spoznaje objektivne 
realnosti njegov razum ga može spustiti na „stepen 
niži od životinje“. 23 




O 


22. Vidi: tslam Diinya Goriifti, str. 36. 

23. Vidi: El-A’raf, 179; El-Furkan, 44. 

Filozofi su ustanovili određene principe na 
kojima izgrađuju svoje sisteme mišljenja. Međutim, 
od njihovih sistema mnogo je više štete nego koristi. 
Jedna od njihovih pogreški jeste i to što „čovjekovu 
realnost" nastoje objasniti sa stanovišta neke od 
njegovih sklonosti. To su, ustvari, monističke teorije 
po kojima se neke čovjekove sklonosti preuveličavaju, 
ili se, pak, definišu kao njegova prepoznatljiva odlika 
na kojoj počivaju sve ostale. 



Naprimjer, Sigmund Freud (umro: I939.g.) svojom 
psihoanalizom predstavlja svjetonazor po kojem se 
čovjek ne razlikuje mnogo od životinja koje žive u šumi 
sa nagonom za preživljavanjem i razmnožavanjem. 
Čovjekove mnogobrojne vrijednosti i specifičnosti 
nastoje se „mađioničarskim trikovima“ prikazati 
primitivnim, ali i prijemčivim, čime se nedvojbeno 
afirmira razvrat i bijeda morala. Čovjekov spolni 
nagon Freud nastoji odrediti kao njegovu osnovnu 

sklonost iz koje proističu sva njegova stremljenja i 
djelovanja. Po njemu, psihički život čovjeka pokreće 
energija spolnog nagona, koji je, ustvari, ,,libido“ 24 . 

Da, čovjekov spolni nagon je sastavni dio njegove 
prirode i on, zaista, u određenoj mjeri utiče na njegovo 
ponašanje. Međutim, spolni nagon se nikako ne može 
prihvatiti kao osnova čovjekovog života, koji je u 
čovjeku prisutan kroz sve etape njegovog života, od 
rođenja do smrti. Ova Freudova analiza čovjekovog 
bića ne razlikuje se mnogo od percepcije koju 
posmatrač ostvaruje gledajući kroz lupu, te donosi 
sud da je cjelokupno čovjekovo biće isto kao i čestica 
koju vidi uvećanom pomoću lupe. 

Ovo je jedna od elementarnih razlika između 
islamskog i zapadnog racionalizma. Naime, zapadni 
racionalizam objektivne i komplicirane realnosti 
kod čovjeka nastoji pojednostaviti, uzimajući jednu 
čovjekovu sklonost ili osobenost kao cjelovitu osnovu 
iz koje proističu ostale, čime upada u pogrešku i 
nesuvislost iz kojih se ne može spasiti. 

Islamski racionalizam temelji se na principu 
„tevhida", po kojem različite sklonosti i osobenosti 
čovjeka čine jedinstvenu i cjelovitu osnovu, koje se, 
opet, pojedinačno vrednuju i svakoj od njih se pridaje 
značaj koji joj pripada. 


24. Libido u Freudovoj psihoanalizi podrazumijeva čovjekov 
životni nagon. 

Na kraju, islamski racionalizam prihvata spolnost 
čovjeka kao njegovu realnu i prirodnu sklonost koja 
se ni u kom slučaju ne negira, budući je ona osnovni 
faktor za produžetak vrste. Dakle, islam prihvata 
spolnost na sasvim prirodan način i definiše njegovu 
zakonitost tako što propisuje brak i donosi niz pravnih 
propisa vezanih za bračne odnose. Ono što je u 
okvirima bračnoga prava, islam smatra zakonitim, dok 
ono što izlazi iz tog okvira definiše kao zabranjeno, 
objašnjavajući mudrosti koje su u tome sadržane. 

Materijalisti, poput Karl Магха, Darwina 
i drugih, lišeni su upute autentične i nepatvorene 
Objave, zbog čega su čovjeka definisali kao biološko 
biće poput životinja, zanemarujući njegovu duhovnost 
i emocionalnost, te na taj način prouzrokovali smrt i 
duhovnu bijedu više miliona ljudi. Tokom cijelog 20. 
stoljeća utopija komunizma nije doprinijela ničemu 
drugom osim ljudskoj nesreći na oba svijeta. 

Karl Магх je ekonomiju pokušao staviti u prvi 
plan i njome objasniti fenomen čovjekovog života 
i njegove realnosti. Dakle, i on je na temelju jedne 
životne realnosti pokušao objasniti cjelokupni smisao 
ljudskog života. 

Ono što je vidljivo kod razuma koji je lišen upute 
sadržane u Božijoj Objavi jeste činjenica da takav 
razum neminovno izgubi svoju uravnoteženost. A 
Ш kakve su posljedice koje nastaju prilikom gubljenja 

racionalne uravnoteženosti? Liberali, za koje se 
život sastoji od slobodoumlja i slobodnog tržišta 
u ekonomiji; kapitalisti, koji svu važnost pridaju 
zakonitoj ili nezakonitoj zaradi, smatrajući ljude 
zubovima na zupčaniku mašine koja pokreće točak 
zarade, bez razmišljanja o onima koji u toj mašini 
stradavaju; koministi i socijalisti, koji u nastojanju da 
uspostave socijalnu jednakost među ljudima, ustvari 
provode borbu u pogledu posjedovanja imovine i 
kapitala... 

Ovi i njima slični svjetonazori ne posjeduju 
duhovnost: nemaju istinske samilosti, pravičnosti, 
savjesti i razboritosti. 

S druge strane, islam sve čovjekove potrebe i 
sklonosti prihvata kao objektivnu realnost, pridajući 
im važnost i svrsishodnost koja im pripada. On ih 
definiše i uređuje u duhu Objave koja ima za cilj 
omogućiti istinsku sreću i zadovoljstvo za čovjeka, 
objašnjavajući mu šta je dozvoljeno, dobro i korisno 
za njega. 

Također, islam naučava da vlast i imovina ne 
pripadaju pojedincu, a niti društvu, nego Allahu 
Uzvišenom. Musliman je upoznat sa činjenicom da 
mu je Allah povjerio upravljanje određenim dijelom 
vlasti i imovine. Isto tako, ovosvjetske blagodati koje 
posjeduje, ostaju na ovom svijetu, a on biva samo 
iskušan njima i prema njegovim postupcima bit će 

oblikovan njegov vječni život na Ahiretu. Dakle, islam 
je jedinku učinio odgovornom za zajednicu. 

Vjerovjesnički principi, kao što su: 

„Nije vjernik onaj koji zanoći sit, a njegov komšija 
gladan! <QS 

,,Ne pripada nama onaj koji ne brine o stvarima 
muslimana!" 26 , članove zajednice upućuju jedne na 
druge, čime se postiže socijalna pravda i jednakost. To 
vidimo u periodu vladavine Omera ibn Abdulaziza, 
rahimehullah, kao i u mnogim razdobljima historije 
islama u kojima se nije mogao naći siromah kojem bi 
se udijelio zekat. 

Kao rezultat islamske saosjećajnosti i milosrđa, 
muslimani su u Osmanskoj državi uspostavili više 
od 26.000 vrsta vakufa, kojima su, takoreći, ispleli 
mrežu institucija koje su služile zajednici, zacjeljujući 
rane i otklanjajući nedaće kod svih njenih članova. 
Na taj način je onemogućena pojava zavisti, zlobe i 
mržnje siromaha prema bogatima, a uspostavljeno je 
blagostanje i sreća u društvu. 

Dakle, islam uređuje čovjekov život prema 
realnim životnim potrebama, propisujući i definirajući 
njegov odnos prema ekonomiji s ciljem da on i društvo 

® 25. Hakim, Mustredrek, II, 15. 

26. Hakim, Isto, IV, 352; Hejsemi, Medžmeu'z-zevaid, I, 87 

- 

u kojem živi postignu sreću na ovom, prolaznom 
svijetu, ali isto tako i na vječnom Ahiretu. 

Naime, objektivna stvarnost koja je zasnovana 
na razumu, za muslimana predstavlja istinu koja je 
koegzistentna sa istinama uzvišene vjere i kao takva 
je korisna za čovjekov dunjaluk i Ahiret. Vjernik - 
musliman spoznaje ovaj svijet i stvorenja u njemu, 
nalazeći da su oni u savršenom i zapanjujućem skladu. 
To savršenstvo i harmonija, koju vidimo kod svih 
stvorenja, ukazuju na savršenstvo njihovog Stvoritelja 
koji iz ničega stvara i daje život svemu živom, a što 
kod vjernika uzrokuje trajno sjećanje na Stvoritelja i 
svijest o Njemu Uzvišenom. Vjernik se ne zadržava 
samo na tome. On ide korak dalje: nada se susretu sa 
svojim Stvoriteljom na Ahiretu, čime se njegovo srce 
ispunjava spokojem i smirajem. Tu sreću i zadovoljstvo 
čovjek ne može pronaći u filozofiji koja je nastala 
kao produkt čovjekovog razmišljanja i racionalnog 
zaključivanja. 

Mnogi stavovi i postupci koje zapadnjački 
racionalizam smatra „razumninT u islamu se ne 
prihvataju kao takvi. Naprimjer, islam ne prihvata 
mišljenja i postupke onih koji svoj razum koriste kako 
bi opravdali nevjerstvo (kufr), ili kako bi omalovažili 
Allahove zapovijedi i zabrane, ili kako bi nemoralne 
postupke proglasili „zakonitinT ili „moralninT. 

O nedostatnosti i slabosti razuma, koji ne može 
biti prosvijetljen bez upute Objave, Fuzuli je kazao: 

]a od pameti tražio sam uputu, 

A ona mi ukaza na čistu zabludu... 


Dakle, razum nije presudan faktor za ispravnost 
čovjekovih stanja i postupaka. Čovjek u svom 
životu donosi odluke mnogo više u skladu sa svojim 
osjećanjima, nego u skladu sa razumom. Naime, da bi 
on mogao spoznati istinu i usvojiti dobrotu, plemenitost 
i druge vrline, nije dovoljno da samo uvoji informacije i 
znanja kojima vrši manipulaciju njegov razum, nego da 
u skladu sa božanskim istinama odgoji svoje srce koje 
predstavlja sjedište osjećanja i izvor iz kojeg izviru vrline. 
Sve to zahtijeva duhovni odgoj koji podrazumijeva 
čišćenje srca i očišćenje duše kako bi se uspostavio sklad 
misli, osjećanja i postupaka sa božanskim istinama. 



U protivnom, čovjek se ne može spasiti opasnosti 
racionalnih znanja i srčanih stremljenja koja nisu 
oplemenjena božanskim znanjem i mudrošću. 
Štaviše, svoju bijedu će smatrati srećom i u nemaru 
će protraćiti svoj život. Trajno će tonuti u blatu svojih 
grešaka i grijeha, a sebe će smatrati čistim od greške 
i nedostatka. I pored velikih grijeha koje bude činio, 
neće osjećati tjeskobu u duši i grižnju savjesti. Bahato 
će činiti nepravdu i nasilje čija veličina će potresati 
Arš, a on će biti ravnodušan prema tome, jer je 
njegovo srce slijepo i bezosjećajno. 







U službi kakvog razuma? 


U prošlosti je bilo mnogo silnika koji su činili 
nepravdu i nasilje, smatrajući sebe najrazumnijim 
i najmudrijim, i koji zbog učinjene nepravde nisu 
osjećali tjeskobu u duši i grižnju savjesti. Bili su takvi 
jer su svoje nasilje smatrali opravdanim i razumnim. 

Prije islama, Arapi su odvodili svoju žensku djecu 
izvan grada i živu ih zakopavali u zemlju, dok su 
dječiji plač i jecaji kidali srca njihovih majki. Kada bi 
neki uglednik ,,zaklao“ svoga roba, on zbog tog čina 
ne bi osjećao grižnju savjesti ili osjećaj kajanja. Po 
njihovom ,,razumu“ bilo je isto „odsjeći glavu“ robu 
ili posjeći drvo. Štaviše, svoja divljaštva su smatrali 
sasvim prirodnim i zakonitim. 

Prodor i osvajanja Huna, predvođenih Atilom 
koji je sa vojskom krenuo iz pustinje Karakurum 
iz Srednje Azije i prevalio put od 7.000 kilometara, 
dospijevši do Srednje Evrope i Rima, iza sebe nisu 
ostavili ništa drugo osim tugu, bol i suze. 




Razum i filozofija kroz prizmu islama 


Kada je Hulagu Han (unuk čuvenog Džingis 
Hana, o.pr.) ušao u Bagdad, u to vrijeme najveći centar 
kulture i civilizacije, naredio je da se u rijeku Tigris 
baci 400.000 nedužnih civila, muslimana. Njegov 
razum su pomračili zloba i divljaštvo zbog kojih je u 
rijeku dao baciti i veliki broj knjiga, koje su pisane sa 
velikim trudom i predanošću. Voda Tigrisa je danima 
tekla obojena krvlju i tintom. On i njegove vojske 
nisu osjećali grižnju savjesti zbog počinjenog velikog 
zločina i divljaštva. 

Isti je slučaj i sa osvajanjima Aleksandra 
Makedonskog, čiji se pohod protegnuo do Indije, 
kao i ratnim podvizima Džingis Hana i Timurlenka. 
Djela koja su iza sebe ostavili sastoje se od nasilja, suza 
i krvi kojom su natopili zemlju. 

I u našoj bliskoj prošlosti vidimo sličnu 
manifestacij u divlj ačkog razuma koj i j e zb og utopističke 
ideje komunizma uništio živote blizu 20 miliona ljudi. 
Kada istinski promislimo o tim nedužnim životima, 
osjetimo strah koji bi obuzeo čak i nemilosrdne hijene. 

Navedeni primjeri nasilja i divljaštva predstavljaju 
crne mrlje u historiji čovječanstva, ali su ih njihovi 
počinioci smatrali velikim uspjehom. Kao uzrok 
njihovog nasilja i zločina historija je zabilježila mnogo 
toga, što se na kraju svodi na „barbarska osvajanja 
zbog ovosvjetskih želja i koristi". 





U službi kakvog razuma? 


Možda su spomenute ličnosti uistinu bile 
,,razumne“, nadarene i sposobne. Međutim, oni su 
mogućnosti koje su im darovane iskoristili za sijanje 
zla i nepravde, jer su bili lišeni upute sadržane u Božijoj 
Objavi, a njihova srca i duše su bili neprečišćeni. 
Upravo zbog toga njihova savjest bila je zakržljala, a 
osjećanja nježnosti, sažaljivosti i milosrđa - zastrta. 
Divljaštva i zlodjela koja su činili, po njihovom 
razumu, bila su opravdana i prirodna. 

Tokom cijele historije čovječanstva silnici i 
diktatori su smatrali svoje postupke opravdanim, dok 
su svoja zlodjela objašnjavali kao posljedicu tuđih 
grešaka. Danas vidimo primjere takvog nasilja i 
zločina u Siriji, Egiptu i drugim zemljama. Počinioci 
ovih nereda smatraju svoje postupke razumnim, jer 
su okrenuli leđa božanskim istinama. Kao posljedica 
njihovog ,,razuma“ nastale su mnogobrojne ruševine 
i milioni žrtava čije će kletve stići silnike i povećati 
njihovu kaznu na Ahiretu. Međutim, oni o tome ne 
razmišljaju, jer su ih njihovi zli postupci doveli u stanje 
teškog nemara i strašne pomračenosti uma. 

Slične primjere možemo vidjeti u svakom 
historijskom razdoblju. Naprimjer, Ebu Hanifi, 
rahimehullah, bio je ponuđen položaj bagdadskog 
sudije, koji je poslije položaja halife bio najviši položaj 
u državi. Međutim, on je znao da će vlastodršci 
zloupotrijebiti njegove fetve i činiti nepravdu narodu, л 
stoga je odbio prihvatiti njihovu ponudu. S obzirom na Ш 

to da tadašnji predstavnici vlasti nisu mogli dokučiti 
mudrost zbog koje je Imam-i A’zam odbio njihovu 
ponudu, odlučili su da ga bace u tamnicu i svakodnevno 
bičuju. Ebu Hanife, rahimehullah, najveći pravnik na 
svijetu, prihvatio je njihovu kaznu, zadovoljan što 
silnici nisu mogli zloupotrijebiti njegove fetve i preko 
njih kršiti Allahove propise. 

Dakle, razum koji je zarobljen u mreži ovosvjetskih 
želja i okovan u lance strasti duše nije u stanju da 
sagleda i vidi svoje greške. Takav razum, bez obzira na 
njegovo znanje koje posjeduje, ne može se sačuvati od 
pogreške, nepravde i nasilja. 

Silnici koji su po svojoj pameti odredili kaznu 
za imama Ebu Hanifu, smatrajući opravdanim njeno 
izvršenj e, nestali su na historijskom smetljištu, a njihova 
imena su potpuno zaboravljena. Međutim, ime Ebu 
Hanife nastavilo je živjeti u srcima muslimana, koji 
su mu dodijelili titulu „imami a’zama" (tj. najvećeg 
imama), budući je on jedan od najvećih autoriteta 
Ehli-sunneta vel-džema’ata, spominjući ga u hajir- 
dovama sve do danas. 










Zdrav razum 


Historija svjedoči da su Faraon, Nemrud, Atila, 
Aleksandar Makedonski, Hulagu Han, i njima slični, 
bili zarobljeni u tamnici svog ograničenog razuma 
i da su svojim djelima posijali neprijateljstvo prema 
ljudima. Nasuprot njima, veliki broj Allahovih dobrih 
robova, poput Mevlane Dželauddina Rumija i mnogih 
drugih, slijeđenjem Objave (wahj) postigli su zdrav 
razum (akli-selim) i čisto srce (kalbi-selim), čime su 
tokom cijelog života, ali i poslije smrti, postali vodilje 
istinskoj sreći i milosrđu. Naši dobri prethodnici među 
učenjacima i dobrim Allahovim robovima trajno nas 
upućuju Allahu i Njegovom zadovoljstvu, zaslužujući 
na taj način naklonost ummeta i cijelog čovječanstva. 


Uistinu, Mevlana Dželaluddin Rumi čak i 

sedam stoljeća poslije smrti nastavlja živjeti u srcima 
velikog broja muslimana. Danas je njegova Mesnevija 
jedno od književnih djela koje u velikoj mjeri privlači 
čitatelje na evropskom i američkom kontinentu. Uz to, 
- 

UNESCO je 2007. godinu proglasio godinom sjećanja 
na Dželaluddina Rumija, što predstavlja poseban 
događaj u modernom svijetu. Naime, dobar dio 
humanističkih krugova na Zapadu prihvataju Rumija 
kao neprikosnovenu ličnost u pogledu čovječnosti i 
čovjekoljublja, budući se u njegovim djelima pristupa 
čovjeku kao „najčasnijem stvorenju" (ešrefu’l- 
mahlukat), u duhu Kur’ana i Sunneta. 

Dakle, književno djelo ovog Allahovog dobrog 
roba, koje je on sa iskrenošću napisao prije više od 
sedam stoljeća, i u našem vremenu privlači pažnju 
i interesovanje čovječanstva. Njegova Mesnevija je 
djelo koje predstavlja ogledalo koje pomaže čovjeku 
da spozna svoj nutarnji svijet i riješi nedoumice i 
poteškoće vezane za Ahiret. Duše koje su okovane 
materijalističkim ideologijama savremenog svijeta u 
Mesneviji pronalaze mir i spokoj koji im pomažu da 
krenu Pravim putem kako je on definisan u Kur’anu. 
Naime, materijalne vrijednosti ne mogu učiniti 
zadovljnom i sretnom čovjekovu dušu, bez obzira 
koliko ih je postigao. Duhovna praznina i lišenost 
mudrosti ne može se nadomjestiti ničim drugim osim 
duhovnošću i mudrošću. 


o 


Mevlana Dželaluddin Rumi, Allah mu se 
smilovao, o čovjekovoj sreći kazuje: 





Zdrav razum 


Ne zaboravi da filozofske misli koje se rađaju kao 
plod tvoje mašte 

ili koje nastaju i dopiru iz tvoje prirode 
nisu mudrost koja se rađa iz svjetla Božije upute! 
Tvoje filozofske misli o mudrostima univerzuma 
kod tebe mogu samo sumnju u Istinu pobuditi 
i znanje na pretpostavci zasnovano pružiti! 

Ne zaboravi da samo mudrosti islama 
uzdižu čovjeka visoko iznad nebesa! 

Štetaje što tako umni filozofi, 
znalci koji su ukrašeni svojstvima Iblisa, 
uvijek poriču znanje svojih prethodnika, 
smatrajući sebe umnijim i boljim od svojih učitelja. 

Filozofi su naučili spletke s kojima su pred svijet 
izišli, 

negirajući istine Vjere i istinske učenjake vrijeđajući. 
Upustili su se u stvari koje zdrav razum ne može 
pojmiti 

i uništili vrline strpljivosti, opraštanja, tolerancije 
i plemenitosti, 

u kojima se nalazi prava korist i za život duhovni 
eliksir. 











Duhovno zadovoljstvo u mudrosti 


Filozofi tvrde da objektivnu stvarnost mogu 
spoznati razumom, za koji su karakteristične 
mnogobrojne slabosti i čiji su dometi ograničeni. 
Međutim, niti su oni sami pronašli duhovno 
zadovoljstvo u svojoj spoznaji, a niti oni koji su ih u 
tome slijedili. 

Ljudi koji se bave kelamom (spekulativnom 
teologijom), pa makar i u granicama Objave, nastoje 
proširiti svoju spoznaju nužnim principima logike i 
razuma, koristeći analogiju i logičko zaključivanje. 
Međutim, njihova spoznaja ne može omogućiti 
duhovno zadovoljstvo u stvarima koje su izvan granica 
razuma. 

Sufije, koji realizuju duhovni odgoj u duhu 
Kur’ana i Sunneta, pronalaze duhovno zadovoljstvo 
na krilima srčane predanosti (teslimijjet) Allahu u 
stvarima koje razum nije u stanju spoznati. Upravo 
9 zbog te predanosti oni postižu udio u mudrosti 




Duhovno zadovoljstvo u mudrosti 


(hikmet) koja predstavlja osnovu za stjecanje istinske 
spoznaje Allaha Uzvišenog (ma’rifetullah). Čovjekova 
duša (ruh) pronalazi duhovno zadovoljstvo u onoj 
mjeri koliko postigne mudrost. 

Hazreti Alija, radijallahu anhu, na to je ukazao 
slijedećim riječima: 

„Odmorite svoje duše mudrim govorom i 
postupcima, jer duše se umore kao i tijela." I rekao je: 
„Ljude upozorite mudrim govorom, kako bi njihova srca 
pronašla zadovoljstvo i sreću. “ 

Mudrost u pravom smislu te riječi podrazumijeva 
spoznaju objektivne stvarnosti stvari i događaja. 
Mudrost je, ustvari, spoznaja nedostatnosti razuma u 
pogledu spoznaje objektivne stvarnosti. Mnogobrojne 
tajne otkrivaju se jedino sa mudrošću. Pravo značenje 
božanskih manifestacija u univerzumu može se postići 
samo ako se Knjiga univerzuma čita sa mudrošću. 

Da nije mudrosti, mnoge tajne ne bi bile otkrivene. 
Bez otkrivanja tajni, srca ne bi mogla dospjeti u oazu 
spoznaje (‘irfan) i ne bi izrasle velike islamske ličnosti 
poput Dželaluddina Rumija, Abdulkadira Gejlanija, 
Junusa Emre’a, Muhammeda Buharija Nakšibenda, 
Aziza Mahmuda Hudajija i mnogih drugih koji su 
svojom postojanošću u slijeđenju Allahovog Poslanika, 
alejhis-salatu ves-selamu, postali uzor vjernicima. 






Razum i filozofija kroz prizmu islama 


Vrela mudrosti izviru iz srca koja su očišćena od 
svakog oblika nečistoće i prošla kroz proces duhovnog 
čišćenja i odgajanja. To je čišćenje od svih pokuđenosti 
koje ne voli Allah i Njegov Poslanik, alejhis-salatu ves- 
selam; čišćenje pomoću kojeg se postiže čisto i zdravo 
srce (kalb-i selim). 


Krajnji cilj svakog znanja jeste stjecanje mudrosti 
koje su pohranjene u Kur’anu, Sunnetu, univerzumu 
i čovjeku. To je pronicanje i spoznaja Božije moći i 
veličine koja se manifestuje čak i u sićušnom zrnu. 
Naprimjer, medicina se bavi istraživanjem zakonitosti 
koje je Uzvišeni Allah uspostavio u organizmu. 
Botanika se bavi istraživanjem zakonitosti koje je 
Uzvišeni Stvoritelj pohranio u biljkama koje niču iz 
zemlje. Mudrost koja se postiže u ovim, ali i drugim 
naučnim disciplinama, odnosi se na spoznaju Onoga 
koji je uspostavio ove zakonitosti i savršeni sklad 
u njima. Razlog tome leži u činjenici da cilj znanja 
nije puko memorisanje informacija i zakonitosti koje 
su uspostavljene u svemu stvorenom. Cilj znanja 
je spoznaja tajni i mudrosti pohranjenih u suštini 
informacija i zakonitosti koje vladaju u univerzumu. 
Naravno, to je moguće manifestacijom božanskog 
svjetla u srcu vjernika, kao što Uzvišeni Allah kaže: 



„Оп daruje mudrost onome kome On hoće, a 
onaj kome je mudrost darovana - darovan je blagom 
neizmjernim. A shvatiti mogu samo oni koji su 
razumom obdareni.“ (El-Bekare, 269.) 





Duhovno zadovoljstvo u mudrosti 


Dakle, samo posjednici mudrosti među 
istinskim učenjacima i mutesavvifima Ehli-sunneta 
vel-džema’ata, bilo u svojim životima, ili u metodologiji 
odgajanja drugih, ili, pak, u pisanim djelima koja 
su ostavili iza sebe, pružali su najbolja rješenja za 
probleme ljudi i time činili zadovoljnim njihova srca. 

Jedan od velikih muslimanskih učenj aka u prošlom 
stoljeću, Muhammed Hamidullah, rahmetullahi 
alejhi, jednom prilikom kazao je sljedeće: 

„Odgajan sam u racionalističkom duhu, a moja 
istraživanja na polju pravnih znanosti učinila su 
me istraživačem koji odbacuje sve što se ne može 
jasno definisati i dokazati racionalnim dokazima. I 
uistinu, islamske propise poput namaza, posta i dr., 
nisam obavljao iz nekih emocionalnih pobuda koje se 
objašnjavaju u disciplini tesavvufa, već, jednostavno, 
zato što je to moja ,,pravna“ obaveza. Govorio sam 
sebi: ‘Allah je moj Gospodar i vlasnik svega što 
posjedujem. On mi je stavio u obavezu ove propise i 
ja sam dužan da ih ispunjavam. Budući da su prava i 
obaveze međusobno povezani, Allah me je obavezao 
onim što će mi koristiti i pružio mnogobrojna prava, 
stoga sam dužan da Mu zahvaljujem’ 

Kada sam počeo živjeti u Parizu, jednom od 
centara zapadnog društva, sa velikim čuđenjem sam 
primijetio da zapadnjake u islam ne privlače naklapanja 
učenjaka fikha ili kelama, nego duhovnost sufija poput 

Mevlane Dželaluddina Rumija, Ibn Arebija i drugih. U 
to sam se mnogo puta i lično uvjerio. Kada bi me neko 
upitao o kakvom pitanju u islamu, moji racionalni 
dokazi ne bi učinili zadovoljnim znatiželjnike. 
Međutim, tesavvufski komentar i objašnjenje vrlo brzo 
bi urodio plodom... 

Sada vjerujem da sve ono što je srušio i uništio 
mongolski Hulagu Han sa svojom vojskom, može 
popraviti srce Gazan Mahmud Hana (mongolski sultan 
koji je prihvatio islam i dao veliki doprinos islamu, umro: 1304.g., 
o.pr.). Srce odgojeno u duhu islamskog tesavvvufa u 
najmanju ruku može pružiti spas Evropi i Africi, bez 
sablje i suhoparnog racionalizma. 

Nakon ovog iskustva počeo sam istraživati djela 
iz oblasti tesavvufa, što mi je otvorilo oči srca. Shvatio 
sam da se istinski tesavvuf sastoji od duhovnosti 
kakva je bila prisutna u vremenu Allahovog Poslanika, 
alejhis-salatu ves-selam, njegovih ashaba i velikana 
koji su ih u tome slijedili. To je napuštanje svakog 
oblika rasprave i naklapanja o značenjima izraza, 
kao i ostavljanje ispraznih i beskorisnih stvari. To je 
najkraće (duhovno) putovanje ka Allahu, na kojem se 
upotpunjava ličnost čovjeka. 

Čovjek traga za uzrocima propisa koji su nam 
stavljeni u obavezu, ali materijalna objašnjenja tih 
uzroka uopće nas neće približiti, nego udaljiti od 

cilja. S druge strane, stvari duhovnosti pružaju nam 
dostatno objašnjenje i duhovno zadovoljstvo.“ 27 

Dakle, najpotpuniji odgovori za kojima ljudi 
tragaju jesu oni koji dolaze sa jezika istinskih 
učenjaka (alima) i znalaca (arifa), koji se ljudskim 
srcima obraćaju sa znanjem stečenim kroz racionalno 
promišljanje i logičku analogiju, a koje je prožeto 
božanskim mudrostima. 

Sve ovo je zbog činjenice što su oni pravi znalci 
(arifi), čiji je razum odgojen i oplemenjen Objavom, 
a srce steklo bliskost sa Uzvišenim Hakkom. Oni su 
znalci koji su istinski spoznali da razum, koji je pod 
dominacijom niskih želja, oholosti, gordosti i drugih 
bolesti duše, te lišen odgajanja koje vrši učenjak 
„zdravoga srca“, nije u stanju da čovjeku omogući 
stizanje do pravog cilja. Takav razum može ga dovesti 
samo u raskalašenost i zabludu. Iz tog razloga je 
Dželaluddin Rumi kazao: 

Da je šejtanova Ijubav bila velika kao njegova 
pamet, 

ne bi završio na stepenu omraženog i prokletog 
Iblisa! 


27. 


M. Aziz Lahbabi, Islam §ahsiyetfiligi, (prijevod na turski: 
Ismail Hakki AKIN), str. 114-115, u fusnoti br. 8, Istanbul, 
1972. U ovoj fusnoti nalazi se tekst pisma koje je Muhammed 
Hamidullah napisao prevodiocu, 27.09.1967. Više o tome vidi: 
Mustafa Kara, Metinlerle Gtiniimiiz Tasavvuf Hareketleri, str. 
542-543. 

I zaista, prvo sukobljavanje razuma bilo je 
sukobljavanje sa Allahom Uzvišenim koji ga je stvorio. 
Iblis je po svojoj pameti/razumu zaključio da je bolji 
od Adema i odbio da mu se nakloni, čime je ,,bahato“ 
ušao u sukob sa svojim Gospodarom. 

Ovaj svijet je pun šejtana koji su nepokorni svome 
Gospodaru u pogledu Njegovih zapovijedi i zabrana. 
Šejtansko bajanje i sašaptavanje, koje on ubacuje u 
čovjekova prsa, nemarnim ljudima se čini kao da 
je njihovo „logičko" promišljanje i zaključivanje. 
Zato treba uvijek imati na umu da čovjekov razum i 
pronicljivost leže u predanosti Allahu Uzvišenom i 
čuvanju od šejtanskih spletki. 

O potrebi srčane predanosti Allahu i Njegovom 
Poslaniku, alejhis-salatu ves-selam, kojom se 
odstranjuju sumnje i dileme, Mevlana Rumi je kazao: 

Premda nam razum pomaže da budemo uspješni 
u ovosvjetskim poslovima, 

ipakje on nedovoljan za stjecanje objektivne istine 
i spoznaje o Allahu. 

Za tako veličanstveno putovanje potrebna je 
jahalica, 

a to je srce; to su: Ijubav, zanos i želja. 

Da bismo se sačuvali stranputica na koje nas 
može odvesti upravo naš razum, ne postoji drugi put 
od potpune predanosti Allahu koju će pratiti čišćenje 





Duhovno zadovoljstvo u mudrosti 


duše i srca. Na tu činjenicu Muhammed Ikbal ukazao 
je u sljedećoj priči: 

„Jedne noći, u svojoj biblioteci sam čuo kako 
moljac govori jednoj maloj mušici: 

Smjestio sam se u knjigama Ibn Sina’a, a prije 
toga sam imao priliku da vidim i djela Ibn Farabija, 
međutim, u njima nisam pronašao šta je filozofija 
života. Nisam našao sunce koje bi mi osvijetlilo dane... 

Na ove njegove riječi mušica pokaza na svoja krila 
i reče: 


Pogledaj, ja sam zbog te čežnje spalila krila! 
Ono što život čini živim je ljubav... Ono što životu daje 
smisao je ljubav!... 

Dakle, kao da je mušica, pokazujući svoja krila, 
kazala jezikom srca: 

Gledaj da se spasiš stranputica razuma i uzmi 
svoj udio iz okeana ,,Mesnevije“ ispunjene Ijubavlju i 
zanosom, kojima ćeš dobiti krila...!“ 


Dakle, da bismo prosvijetlili svoj razum i srce, 
potrebno je poletjeti do izvora svjetla iz kojeg isijavaju 
božanske istine, a zatim, poput mušice, sa ljubavlju 
i zanosom dospjeti do plamena istine. Poslije toga je 
potrebno služiti istini sa velikom požrtvovanošću i 
trudom. To je put kojim je moguće spasiti svoj razum 

od stranputica i zabluda, te postići istinski smiraj i 
sreću. 

Sazrijevanjem razuma i glačanjem srca na 
spomenuti način postiže se „zdrava logika i 
nadahnuće“, napuštaju se niske i prolazne želje duše, 
te počinje putovanje ka vječnosti. 










Krila ljubavi. 


Vjernik ima potrebu za ljubavlju prema Allahu 
Uzvišenom u svakoj etapi svoga života. Iskrena 
ljubav prema Njemu omogućit će mu pronicljivost i 
ispravnost mišljenja. Bez ljubavi prema Allahu nije 
moguće doprijeti od ljuske ka jezgri, od forme ka 
suštini i od teoretskog ka praktićnom i životnom. 

Jedan od naših učitelja i profesora perzijskog 
jezika u medresi, Yaman Dede, rahmetullahi alejhi 
(Abdulkadir Kečeoglu, umro: 1962.g., poznat po nadimku Yaman 
Dede), rekao je: 

„Čvrsto vjerujem da su za duhovno uzdizanje 
potrebna dva krila: ljubav i ibadet. Ljubav bez ibadeta 
Allahu Uzvišenom i ibadet bez ljubavi prema Njemu 
predstavljaju po jedno krilo!“ 


S obzirom na to da nije moguće letjeti sa jednim 
krilom, potrebno je da naš iman i život živimo sa 
ljubavlju prema Allahu Uzvišenom. Sva djela 
pobožnosti i izražavanje robovanja Uzvišenom Hakku 

treba izvršavati sa ljubavlju, jer samo tako se može 
postići potpunost u robovanju. 

Takav primjer ljubavi vidimo kod časnih ashaba 
- Allah njima bio zadovoljan!, koji su zapovijedi 
Uzvišenog Allaha i Njegovog Poslanika, sallallahu 
alejhi ve sellem, izvršavali bez oklijevanja, sumnje i 
propitivanja. Na svaku Božiju zapovijed jedino bi rekli: 
liih! j 14, „Čuli smo i pokoravamo se!“, a riječima: 
„Dao bih i oca i majku za tebe, ja Resulallah!“, 
odazivali su se Resulullahu, sallallahu alejhi ve sellem, 
žrtvujući se za njegov put sa potpunom predanošću i 
odanošću. 

Kada je Resulullah, alejhis-salatu ves-selam, 
upitao: 

„Ко će dostaviti ovo mojepismo (nekom od kraljeva 
ili vladara)?", časni ashabi nisu pravili racionalne 
računice i vršili kalkulacije, pitajući se: „Како ću 
preći toliki put?, Hoću li u imati jahalicu i poputbinu 
na putovanju, ili ću ići pješice i bez hrane?, Kako ću 
pročitati pismo u kraljevoj audijenciji pred njegovim 
dželatima i stražarima?“ Oni nisu tako postupili! 
Naprotiv, svi oni u sa velikom ljubavlju, zanosom i 
predanošću tražili od Resulullaha, alejhis-selam, da im 
povjeri tu dužnost kako bi je ispunili na najbolji način. 

Ashabi su bili takvi zbog činjenice što su odgajani 
_ „vjerovjesničkim odgojenT i što su istinski spoznali 
9 objektivnu stvarnost. Oni su prevazišli razum kojim 





Krila ljubavi 


se stječe ovosvjetska opskrba (akli-me’aš) i dospjeli 
do razuma kojim se stječe ahiretska opskrba (akli- 
me’ad). To jest, oni su, slijedeći Put istine, pravazišli 
razum koji služi za stjecanje ovosvjetskih i ličnih, 
prolaznih koristi, te postigli razum koji svu važnost 
pridaje vječnom životu, služeći za stjecanje vječnog 
kapitala. 

Dakle, upravo zbog toga su časni ashabi, 
koji su živjeli životom u kojem nisu imali mnogo 
materijalnih mogućnosti, uspjeli promijeniti svijet, 
načiniti civilizaciju zasnovanu na vrlinama i obilježili 
vrijeme u kojem su živjeli kao „vrijeme sreće“ (asri- 
seadet). Naravno, do toga su dospjeli gazeći po trnju 
i podnoseći velike teškoće, ali su u svom srcu bili 
zadovoljni i sretni... 

Neki ljudi podnose velike nedaće i teškoće u 
svome životu, dok su njihova srca na vrhuncu sreće. S 
druge strane, neki ljudi su nesretni i nezadovoljni, iako 
nemaju nedaća u pogledu ovosvjetskih potreba, jer 
su njihova srca upala u ponor srčane bezosjećajnosti 
spram Uzvišenog Stvoritelja. 

Kada detaljno razmotrimo „vrijeme sreće“ u 
kojem su živjeli časni ashabi, primijetit ćemo da kod 
njih nije bilo psiholoških poremećaja, depresije i krize. 
Nećemo naći nijedno predanje ili hadisi-šerif u kojem 
se neko od ashaba žali na psihološke probleme. 






Razum i filozofija kroz prizmu islama 


Dakle, cjeloživotni ibadet koji se izvršava sa 
dubokim uvjerenjem, skrušenošću i ljubavlju unosi 
radost i sreću u srce vjernika, te vrši funkciju duhovnog 
liječenja. Duboko uvjerenje u pogledu ahiretskog 
života u srcima i očima vjernika smanjuje njihove 
ovosvjetske probleme. Tražeći utočište kod Svemoćnog 
Stvoritelja i produbljujući svijest i spoznaju o Njemu, 
njihove duše se smiruju i postaju zadovoljne. 

Uzvišeni Hakk u Kur’ani Kerimu pohvaljuje 
muhadžire i ensarije zbog njihovog imana, odanosti, 
predanosti, pokornosti i ljubavi, predstavljajući ih 
ummetu kao primjer istinskog robovanju Njemu 
Uzvišenom. 







Razum podredi Mustafi, sallallahu alejhi 
ve sellem! 


Moramo se preispitivati i često svoditi obračun sa 
sobom o tome koliko smo svojih želja i strasti ostavili 
radi Allaha Uzvišenog, te koliko su naši pametni 
planovi - kojima nastojimo postići ovosvjetske koristi 
i udovoljiti svojoj duši - u skladu sa Allahovim 
zadovoljstvom. Moramo veoma pažljivo sagledati 
da li smo porušili sve kipove u nutrini svoga srca, 
kako bismo bili uspješni na Allahovom putu poput 
Njegovih vjerovjesnika i njihovih iskrenih sljedbenika 
koji su požrtvovano vodili borbu za „tevhid". Allahov 
govor i govor Njegovog Poslanika, alejhis-selam, 
trebamo prihvatiti poput časnih ashaba sa ljubavlju, 
zanosom i potpunom predanošću, govoreći: „Čuli 
smo i pokoravamo se, ja Resulallah!“ Prilikom 
toga ne trebamo osjećati potrebu za „racionalnim 
promišljanjem i donošenjem suda“ u pogledu C 

istinitosti Objave i vjerodostojnog hadisa. U tom 
smislu je Mevlana Dželaluddin Rumi kazao: 


Trebamo žrtvovati ovu pamet za istinsko znanje 
koje nam dođe od Muhammeda Mustafe, sallallahu 
alejhi ve sellem! 


Nedžip Fazil kaže: 

Ne reci: „Ја imam oči,pamet, misao!“ Sve to odbaci 
i uništi! 

Ako Mustafa za pustinju kaže da je jezero, ona je 
sigurno jezero! 

0 ti, koji radosne vijesti donosiš! Zagovorniče moj, 
prvače, poslaniče! 

Odbacujem sve što se tebi suprotstavlja, a dušu 
svoju za tebe žrtvujem! 

Kod tebe je znanje o čovjeku i zajednici; kod tebe 
je temelj i zdanje! 

Sve što si nam dostavio i o čemu si nas obavijestio 
- u sve vjerujemo! 

I mi na ovaj način trebamo iskazati svoju predanost 
i pokornost Allahovom Poslaniku, sallallahu alejhi ve 
sellem. Imam Gazali, rahimehullah, jedan od velikih 
islamskih učenjaka i mislilaca, kazao je: „Nakon 

© što sam završio s naukom filozofije, njenim 
proučavanjem, razumijevanjem i razobličavanjem 
- 





Razum podredi Mustafi, sallallahu alejhi ve sellem! 


onoga što je u njoj lažno, shvatio sam da ni ona ne 
ispunjava u potpunosti ono što obećava i da razum 
nije sposoban obuhvatiti sva pitanja i odgonetnuti sve 
zagonetke.“ 28 

Nedžip Fazil Kisakiirek u j ednom od svojih lirskih 
djela opisuje stanje imama Gazalija, rahimehullah, 
prilikom njegovog traganja za istinom: 

To je čovjek velike misli, kojeg prozvaše: “Dokaz 
islama’... 

Kada je po strani ostavio svoje znanje, 
razumijevanje i logiku, 

i okrenuo se duhovnom odgoju i spoznaji, rekavši: 
“Shvatio sam da istinsko znanje dopire iz srca 
Predvodnika vjerovjesnika, 

i da svako drugo znanje nije sigurno od besmislice, 
uobrazilje i mašte.. 

I zaključio sam da razum nije ništa drugo osim 
postavljena granica!” 

Eto, tako je um kakvog svijet do tada nije vidio 
pronašao odgovore 

kod Prvaka svih vjerovjesnika i spoznao da 
Allahovo znanje nema granicu! 29 


28. 

29. 


Gazali, El-Munkizu mined-dalal, str. 127-128, (prijevod na 
turski) Kitap Diinyasi Ne§riyat, Istanbul, 1984.g. Usklađeno sa 
prijevodom na bosanski od prof. Hilme Neimarlije. (O.pr.) 
Nedžip Fazil, Veliler Ordusundan, str. 213, Biiyiik Dogu 
Yaymlan, Istanbul, 1976.g. 

- 

Ne smijemo zaboraviti da, ukoliko čovjek bude 
pridavao važnost samo razumu i prihvati ga kao 
božanstvo koje ukazuje na objektivnu stvarnost i istine, 
svojim rukama će zatvoriti puteve spoznaje srcem i 
duhom (ruh). Upravo takav razum postaje igračka 
kojom se igra šejtan i duša (nefs), dok srce (kalb) 
ispunjava tamom, a duh (ruh) čini paralizovanim. 







Ogledalo istine 


Svaki čovjek je dužan da prođe proces duhovnog 
odgajanja. To podrazumijeva da prvo spozna svoje 
nedostatke, a potom da bi ih otklonio, da usvoji 
ogledalo istine u čijem odrazu će posmatrati svoje 
stanje. 

To ogledalo sastoji se od normi izvedenih iz 
Kur’ana i Sunneta, a u praktičnom smislu prikazuje 
život Allahovog Poslanika, sallallahu alejhi ve sellem, i 
njegovih bogobojaznih nasljednika među učenjacima 
(alimima) i znalcima (arifima) koji ga iskreno slijede u 
njegovom govoru, djelu i stanju. Čovjek bez njihovog 
upućivanja i odgajanja nije u stanju da samostalno 
postigne „zdrav razum“, da očisti dušu od njenih 
prljavština i izliječi srce od duhovnih bolesti. 

Mevlana Dželaluddin Rumi, u Mesneviji kazuje: 


Učitelj koji poznaje put napravi kanal do duše, 
kojim provede vodu i očisti njene prljavštine. 

Može li prljava i ustajala voda očistiti prljavštinu? |УЖ! 

Može li čovjek znanjem otkriti nedostatke 
i otkloniti niske želje skrivene u dubini njegove 
duše? 

Onaj ko spozna i vidi svoje nedostatke 
požuri da ih čim prije otkloni 
i na tomputu deset konja promijeni. 

Ajadnik koji sebe smatrapotpunim i bez nedostatka 
nije u stanju da se približi Allahu Uzvišenom. 

0 ti, koji sebe smatrašpotpunim, 
u tvojoj duši nema većeg nedostatka 
od toga da sebe smatraš bez nedostatka... 

Prema tome, da bismo spasili razum od ćorsokaka 
i učinili ga sigurnim od zablude, neophodno je da se 
odgojimo u duhu Kur’ana i Sunneta; da čitamo Allahov 
govor i upute Njegovog Poslanika, alejhis-selam, tako 
što ćemo prema njima uskladiti svoje srce i razum. 

Kada razum bude zaokupljen razmišljanjem o 
Kur’anu Časnom, a on predstavlja ogledalo u kojem 
se odražavaju čovjek i univerzum i objektivne istine o 
njima, on će izvući pouke koje su vrijedne poput rude 
koja se izvlači iz zemlje. Međutim, od te rude finalan 
proizvod će načiniti srce koje je ispunjeno imanom i 
ljubavlju (mehabbetom). 

Srce je sjedište svih naših osjećanja. Kada se 

_ ono očisti od svega osim Allaha i dostigne viši 

Ш duhovni stepen, postigne sposobnost koja se izražava 

izrazima kao što su: „hads, ilham i sunuhat“ (intuicija, 
nahadnuće iznačenje ubačeno u srce), koji se sjedinjuju 
sa razumskim dokazima i tako formiraju cjelovitu 
objektivnu stvarnost. Baš kao što se sastavljanjem 
dijelova razbijene vaze dobija njezin potpuni oblik, 
isto tako se i sjedinjavanjem razuma i srca formira 
potpuna objektivna stvarnost. 

Uistinu, Kur’an je poput beskrajnog okeana u 
koje srce zaranja u dubine srazmjerno stepenu 
bogobojaznosti (takva). Kako god osoba koja ne zna 
plivati može zaroniti samo u plićaku, vješt plivač 
može zaroniti u dubinu mora i posmatrati čudesne, 
posebne i rijetke prizore, koje nije u stanju posmatrati 
onaj koji zaroni u plićaku. Isto tako i osobe koje 
su srčano uznapredovale na putu bogobojaznosti u 
Kur’anu pronalaze mnogobrojne mudrosti i postižu 
istinsku duhovnu korist. Dakle, srce koje zaroni u 
dubine Kur’ana proširi se toliko mnogo da počinje 
obuhvatati beskrajne mudrosti, postajući putnik u 
dolinama zapanjenosti, što ga podstiče na usvajanje 
novih spoznaja o Allahu Uzvišenom... 


Na kraju, da bi čovjek mogao dospjeti do istine i 
dobročinstva na potpun način, potrebno je da se njegov 
razum odgoji u duhu Objave i da se, na mjestu gdje 
prestaju mogućnosti razuma, srcem preda Stvoritelju, 
čime će otkloniti nedostatak razuma. Bez života srca 
i njegovih duhovnih opažanja nije moguće razumom 
preći u svijet beskonačnih istina. 

O funkciji razuma i srca, koju oni imaju u pogledu 
poimanja objektivne realnosti, Nedžip Fazil kazao je 
sljedeće: „Razum je poput radnika koji nosi sprave 
za mjerenje, slijedeći svoju intuiciju i osjećanja srca. 
Osjećaj uvijek dolazi prije misli, pa kada dođe misao, 
razum počinje mjeriti. Svaku stvar prvo doživljavamo 
čulima i osjećajima, a potom razumom. Dakle, srcem 
i ruhom doživljavamo sve ono kroz šta prolazimo, dok 
ih u svemu tome slijedi razum, koji svojim mjernim 
instrumentima mjeri i donosi sud.“ 30 

Čak su i neki filozofi pokušavali iznaći druga 
sredstva za spoznaju pored razuma. Među njima je 
bilo onih koji su u procesu traganja za rješenjem 
određenih problema koristili intuiciju, inspiraciju i 
druga sredstva. 

Jedan od njih je francuski filozof Henri Bergson 
(umro: 1941.), koji je intuiciju i inspiraciju smatrao 
pomoćnimsredstvimakojimarazumpostiže objektivne 
istine. Međutim, kao što proljeće ne dolazi sa nekoliko 
cvjetića, tako ni objektivna stvarnost i zadovoljavajući 
odgovori ne dolaze od nekolicine filozofa. Pored toga, 
Bergson nije posjedovao znanje o islamu, zbog čega 
nije ni uspio postići pravu spoznaju o stvarima koje je 
pokušao definisati na ispravan način. Naravno, razlog 
tome je činjenica što je Evanđelje, koje je on držao 


30. Necip Fazil Kisakiirek, Bati TefekktirU ve Islam Tasavvufu, str. 

u ruci i u koje je vjerovao, ustvari, pretrpjelo velike 
izmjene i devijacije, te kao takvo postalo nepotpuno 
sredstvo za spoznaju istine, što nije slučaj sa Kur’anom 
Časnim koji je sačuvan u svom autentičnom obliku. 

Kao što zapadaju u zabludu oni koji se oslanjaju 
samo na razum, odbacujući Objavu kao izvor znanja, 
u zabludu zapadaju i oni koji postignu određena 
otkrovenja (kešf) i nadahnuća (ilham) putem 
isposništva i asketizma 31 , bez slijeđenja Objave i 
odabranog Poslanika, sallallahu alejhi ve sellem. Razlog 
zapadanja u zabludu kod ovih drugih je činjenica što se 
bez Objave i Sunneta Allahovog Poslanika, sallallahu 
alejhi ve sellem, ne mogu razlikovati otkrovenja i 
nadahnuća u pogledu njihovog ishodišta. To jeste, bez 
mjerila Kur’ana i Sunneta nije moguće razlučiti da li su 
od Milostivog (Er-Rahmana) ili od šejtana. 

Na to je ukazao i imam Rabbani, rahimehullah, 
rekavši: 


„Put isposništva i asketizma je poput puta kojeg 
slijede racionalisti. Kao što razum nije u stanju 
omogućiti postizanje objektivne realnosti bez slijeđenja 
Allahovih poslanika i vjerovjesnika, alejhimus- 
selam, isto tako i put isposništva i asketizma u svojoj 
konačnici ne vodi do Allaha Uzvišenog. Budući da 
vjerovjesnici povjereno znanje uzimaju od Allaha 


31. 


Tj. odricanja tjelesnih užitaka i vježbanje u obuzdavanju niskih 
želja i nagona. (O.pr.) 

posredstvom Njegovih bezgrješnih meleka, njihovo 
znanje je sačuvano od šejtanskog utjecaja, kao što kaže 
Uzvišeni: Ti nećeš imati nikakve vlasti nad robovima 
Mojim! (El-Hidžr, 42), čime je Svoje vjerovjesnike zaštitio 
od pogreške." 32 







Imam Rabbani, Mektubat, III, 23. Pismo. 






Akademske zbunjenosti 


Pored činjenica koje smo naveli u prethodnim 
poglavljima, sa čuđenjem i žaljenjem vidimo neke 
„islamske učenjake“ koji filozofiju i ,,pozitivistički“ 33 
pristup nauci smatraju neprikosnovenim, dok se 
prema tradicionalnim islamskim naukama - koje se 
naslanjaju na tekstove Kur’ana i Sunneta - odnose sa 
izraženim nipodaštavanjem i potcjenjivanjem. Kod 
ovih ljudi je primijetno da svakog islamskog učenjaka 
koji ne posjeduje znanje o filozofiji i filozofskim 
učenjima smatraju nepotpunim, pa čak i neznalicom. 

Smatrajući filozofiju „visokim naučnim sudom“, 
oni nastoje da potisnu svoj kompleks niže vrijednosti 
i prikriju svoje nedostatke. Neki od tih naučnika 


33. 


Pozitivizam je smjer u filozofiji i teoriji nauke koji sve zasniva 
na činjenicama, a negira metafiziku i duhovnost. Ovaj smjer 
nastoji svako znanje (čak i ono o sociologiji, pedagogiji, 
psihologiji, etici i sl.) objasniti na istim načelima kao što 
se objašnjavaju prirodne nauke, poput hemije i biologije. 
(O.prev.) 

smatraju da ,,Objava“ onemogućava razvoj racionalnog 
i znanstvenog promišljanja, iznoseći pri tome isprazne 
laži i potvore o Allahovoj vjeri. Mnogi od njih čine to 
sa lošom namjerom, a mnogi iz neznanja. Bez obzira 
na njihov položaj ili akademsko zvanje koje posjeduju, 
njima i njima sličnima Mevlana Dželaluddin Rumi je 
još prije mnogo stoljeća rekao: 

Ako tvoj nos ne osjeća miris ruže, 

ne krivi ružu zbog toga! 

Dakle, kao da hazreti Mevlana želi kazati: „Ако 
nisi u stanju da razmisliš o beskrajnim mudrostima i 
istinama Kur’ana, nemoj pripisivati krivicu Kur’anu! 
Nedostatak traži kod sebe!“ 

Međutim, lahko je ukazati na istinu onima koji su 
svjesni svoga neznanja, a veoma teško onima koji se 
smatraju učenim i koji govore: „Znam ja!“ 

Sljedeća konstatacija Bediuzzemana Sa’ida 
Nursija, rahmetullahi alejhi, potvrđuje navedenu 
činjenicu na jedan autentičan način, kazujući: 

,,U starim vremenima zabluda je dolazila od 
neznanja (džehla) i bilo ju je lahko otkloniti. U našem 
vremenu zabluda dolazi od filozofije, prirodnih nauka 
i nauke uopće, čiji pobornici na neprijateljski način 
napadaju Kur’an, islam i iman. Ovu opasnost je veoma 
teško neutralisati. U starim vremenima takvih ljudi 
bilo je malo: jedan od hiljadu! I taj jedan od hiljadu 

bi se popravio upućivanjem i poučavanjem od strane 
učenih ljudi (alima). Međutim, ovi danas ne znaju, a 
misle da znaju!“ 34 

Uzvišeni Hakk u Kur’anu navodi primjer učenjaka 
među Izraelćanima (Benu Israil), koji su se zbog svog 
znanja uzoholili i poput najvećih neznalica pokvarili 
svoj moral i vladanje u odnosu na Božiji Govor. O 
njima Uzvišeni Allah kaže: „Oni kojima je naređeno 
da prema Tevratu postupaju, pa ne postupaju, slični 
su magarcu koji knjige nosi .“ 35 

Jedna od pojava koja vuče korijene od zapadne 
akademske zbunjenosti, a koja nastoji dovesti razum 
ispred Objave, manifestuje se i na fakultetima 
islamskih nauka u formi historizma . 36 Pobornici 
historizma ustvari poriču ,,univerzalnost“ kur’anskih 
ajeta, raspravljaju o njihovoj pravosnažnosti i nastoje 
da ih smjeste u određeni historijski kontekst. Oni tvrde 
da se neki objavljeni propisi u Kur’anu odnose samo 
na vrijeme i mjesto u kojem su objavljeni; odnosno, 
da se odnose na Arape i prvo stoljeće islama, dok su 
u modernom društvu neprimjenljivi. Oni na taj način 

34. Bediuzzeman Sa’id Nursi, Sozler, str. 752. 

35. Vidi: El-Džumu’a, 5. 

36. Historizam je sklonost da se duhovne i kulturne vrijednosti 
(pravo, moral, religija i dr.) posmatraju kao proizvod 
historijskog razvitka, ili da se procjenjuju kao historijski 
uslovljene i promnjenjive. Usporedi: http://www.vokabular. 
org/?search=historizam&lang=sr-lat (O.prev.) 

izazivaju zbunjenost i veliki metež u glavama ljudi, pa 
čak i u pogledu principa islamskog vjerovanja (akaid). 

Pored navedenog, oni smatraju da im je Uzvišeni 
Allah dao ovlasti i kompetencije koje nije dao čak ni 
samom Poslaniku, sallallahu alejhi ve sellem, stoga 
pokazuju hrabrost i želju za rekonstrukcijom islamskih 
propisa. 

Naravno, islam dopušta izvođenje novih 
pravnih rješenja kako bi odgovorio na potrebe 
ljudi u novim uslovima života, a koje se javljaju u 
različitim vremenima. Međutim, ta rješenja moraju 
biti u skladu sa osnovnim izvorima islama, to jeste, 
u skladu sa Kur’anom i Sunnetom, dok kompetenciju 
za iznalaženje novih pravnih rješenja imaju samo 
učenjaci koji su dostigli stepen „mudžtehida". Također, 
treba znati da nema iznalaženja novih pravnih rješenja 
za stvari o kojima postoji jasan i nedvosmislen tekst 
Kur’ana ili hadisa. Naprimjer, u pogledu nasljednog 
prava postoje jasni tekstovi iz osnovnih izvora tako da 
nije moguće izvoditi nova pravna rješenja ili propise. 



Oni koji pristupaju islamu sa stanovišta historizma 
smatraju da se o svim propisima islama može 
raspravljati, s obzirom na to da se ljudska zajednica 
stalno razvija. Njihova hrabrost je hrabrost neznalica 
koja podsjeća na jevrejske i kršćanske učenjake koji su 
u prošlosti izobličili i iskrivili Allahove knjige: Tevrat 
i Indžil. 

Islamske zapovijedi i zabrane propisani su u skladu 
sa ljudskom prirodom i kao takvi su nepromjenljive. 
Islamski propisi posjeduju potpunu savršenost i 
zadovoljavaju čovjekove potrebe u svakom vremenu i 
na svakom mjestu, počev od ranog perioda islama do 
Kijametskog dana. 

Prema tome, kur’anski propisi ne mogu zastarjeti 
i izgubiti na vrijednosti. Kur’an trajno čuva svoju 
savršenost i njegovi propisi na najpotpuniji način 
rješavaju čovjekove dileme i potrebe. Stoga, tvrditi da 
se pojedini kur’anski propisi odnose na neko određeno 
vrijeme ili mjesto, u prošlosti predstavlja izraz kojim se 
želi zabluda i čiji smisao vodi u nevjerstvo (kufr). 

Uzvišeni Allah je u prošlosti slao poslanike i 
vjerovjesnike koji su ljudskoj zajednici donosili 
propise, koji su se mijenjali promjenom prilika i uslova 
života ljudi. Međutim, principi vjerovanja (akaid) kod 
svih Allahovih poslanika bili su identični. Budući da 
je Muhammed, sallallahu alejhi ve sellem, posljednji 
u nizu poslanika - Poslanik posljednjeg vremena 
(ahiri-zemana) nakon kojega neće biti poslanika - , 
propisi koje je dostavio čovječanstvu na potpun način 
odgovaraju na ljudske potrebe i kao takvi će trajati do 
Kijametskog dana. 

Zauzeti suprotan stav ovome, ustvari znači 
pripisati slabost Onome Koji je stvorio čovjeka i Koji 
ga bolje poznaje nego što čovjek poznaje sam sebe, i 

Koji zna šta je bilo i šta će biti. Ovakav svjetonazor nije 
ništa drugo osim izopačenost i glupost koju je Iblis 
pokazao raspravljajući se sa Uzvišenim Allahom, koji 
ga je stvorio. 

U tom smislu, ne postoji ništa gore od toga da 
čovjek, koristeći svoj razum koji mu je Uzvišeni Allah 
dao, raspravlja o Njegovim propisima. One koji su 
zapali u takvu glupost treba opomenuti Allahovim 
govorom: 

„Reci: ‘Zar vi da obavještavate Allaha 
o vjerovanju svome, kad Allah zna sve što je na 
nebesima i na Zemlji! Allah sve zna.’“ (El-Hudžurat, 16) 

„Како to da u jedan dio Knjige vjerujete, a 
drugi odbacujete?! Onoga od vas koji čini tako stići 
će na ovome svijetu poniženje, a na Sudnjem danu 
bit će stavljen na muke najteže. - A Allah motri na 
ono ŠtO radite.“ (El-Bekare, 85) 

Resulullah, sallallahu alejhi ve sellem, rekao je: 

,,U Kur’anu je izviješće o onome što je bilo prije 
vas i vijesti o onome što će bitiposlije vas. U Kur’anu su 
presude za vaše sporove. Kur’an je govor koji rastavlja 
istinu od neistine; lakrdija on nikakva nije. Koji silnik 
ga napusti, Allah će ga uništiti, a ko bude tražio uputu 
izvan njega, Allah će ga u zabludi ostaviti..." (Tirmizi, 
Fedailu’l-Kur’an, 14/2906; Darimi, Fedailu’l-Kur’an, 1.) 
- 

Uistinu, gore navedene smutnje, koje se u našem 
vremenu manifestuju u vidu pogrešnog razumijevanja 
i interpretacije islama, ustvari su najbolji pokazatelj u 
kojoj mjeri je neznanje postalo dominantno u svijetu. 
Ideološki tvorci ovih smutnji su nesretnici koji nisu 
usvojili dovoljno znanja o Kur’anu; koji nisu studiozno 
proučili zbirke tefsira i hadisa. To su ljudi koji uopće 
nemaju čvrste osnove u pogledu znanja o islamu; koji 
su površnim i polovičnim stjecanjem znanja stekli 
zvanje naučnika. Njihovi stavovi i zabludjela mišljenja 
predstavljaju plod njihove zapanjenosti koju osjećaju 
prema onima koji slijede svoje strasti. 

Kada bi oni istinski razmislili o Kur’anu i hadisima 
Allahovog Poslanika, sallallahu alejhi ve sellem, 
shvatili bi da stvar nije uopće onakva kako je oni 
zamišljaju. Uzvišeni Allah na 137 mjesta u Časnom 
Kur’anu - u različitim oblicima - poziva nas, Svoje 
robove, na razmišljanje o božanskim mudrostima i 
istinama. Pored toga, Kur’an čovjeku otvara toliko 
širok horizont razmišljanja, koji nije moguće dostići 
bez Objave čak ni za hiljade godina razmišljanja. 

Islamski učenjakkoji će upućivati i predvoditi ljude 
pravim putem, treba usvojiti znanja o metodologoji 
logičke analogije i zaključivanja, matematike, politike, 
sociologije, psihologije, etike i drugih nauka. Dužan 
je naučiti mišljenja i stavove mislilaca i filozofa koji 
vrše utjecaj na ljude, kako bi mogao pružiti islamske 
odgovore na aktuelna filozofska pitanja ili pobiti 

njihova pogrešna mišljenja. Učenjak koji je studiozno 
pristupio Kur’anu i Sunnetu i usvojio znanja u pogledu 
osnovnih islamskih disciplina, mora upoznati i 
zabludjela mišljenja filozofa, sociologa, psihologa i 
drugih učenjaka, kako bi se mogao učinkovito boriti 
protiv njih. Upoznavanje sa njihovim mišljenjima neće 
mu naškoditi. 

Štaviše, kada se prosječan musliman, koji je shvatio 
objektivnu stvarnost i vrijednost islama, susretne sa 
drugačijim svjetonazorom od islamskog, on još više 
spozna veličinu, savršenost i superiornost islama. To 
bude povod jačanju njegovog imana, jer istina dolazi 
do potpunog izražaja kada se razluči od laži. 

Nedžip Fazil je rekao: 

„Najljepši iman je, kako kaže Muhjuddin ibn 
Arebi, onaj koji se pojavljuje nasuprot nevjerstvu (kufr). 
Vjernik je dužan da spozna ishodišta kufra... Stvar nije 
gotova ako kažeš: „Ја sam neprijatelj komunizma!“, 
ukoliko ne spoznaš njegovu suštinu...“ 37 

Vješt ronilac može neustrašivo zaroniti u dubine 
i posmatrati veličanstvene prizore. Potpun vjernik, 
nakon što istinski spozna i čvrsto stoji na temeljima 
Šerijata, neće ništa izgubiti ukoliko upozna krivovjerje 
72 skupine. Izgubiti može samo onaj koji zaroni u 
dubine, a ne umije plivati. To znači da onaj koji nije 

37. Nedžip Fazil, Batt Tefekktirii ve Islam Tasavvufu, str. 69. 

temeljito usvojio znanja iz Kur’ana i Sunneta i koji 
nije odgojen u njihovom duhu, vrlo lahko može biti 
očaran krivim učenjima koja su ukrašena dijalektičkim 
metodama argumentiranja, te smatrati ih ispravnim. 

U tom smislu je imam Gazali, rahimehullah, 
rekao: 

„Uman čovjek prvo spozna istinu, a potom 
nastoji proniknuti u bit nekog iskaza, pa ako je istinit, 
prihvati ga, ne obazirući se na to da li on potječe od 
lažljivca ili istinoljubiva čovjeka. Štaviše, on nastoji 
spoznati istinu i u iskazima zabludjelih ljudi, znajući 
da je zlato sakriveno u običnoj zemlji. Zlatar koji 
je siguran u svoju sposobnost razlikovanja zlata od 
drugih metala, neće biti na šteti kada ruku zavuče u 
vreću krivotvoritelja, jer će sigurno odvojiti čisto 
zlato od krivotvorine i lažnog novca. Podalje od 
morske obale drži se neplivač, a ne plivač; djetetu, a 
ne iskusnom krotitelju, zabranjuje se da dira zmiju. 
Života mi moga, ukoliko je to moguće, treba u 
potpunosti onemogućiti čitanje knjiga zabludjelih 
pisaca - zato što kod većine ljudi preovladava mišljenje 
o sebi samima kao osobama visoke sposobnosti i 
iskustva, savršenog rasuđivanja u razlikovanju istine 
od laži, pravog puta od puta zablude.“ 38 


38. Gazali, El-Munkizu mined-dalal, (Izbavljenje iz zablude) 
prijevod: Hilmo Neimarlija, 1989.g. 

Kao što možemo razumjeti iz navedenog citata, 
jedna od najvećih opasnosti zauzetosti filozofijom 
jeste prihvatanje filozofskih zabluda u pogledu 
principa islamskog vjerovanja (akaid). Mnogi ljudi ne 
primjećuju njihovu opasnost, jer su u njima sadržane 
i neke istine. Naprimjer, kada savremeni orijentalisti 
vrše analizu islama, oni među deset istina o islamu 
vješto upakuju i jednu laž. Na taj način se poigravaju sa 
vjerovanjem muslimana čije je znanje o vjeri površno, 
a bogobojaznost slaba. 

Bilo da se radi o pogrešnim mišljenjima 
orijentalista i filozofa u cijelosti ili samo u pogledu 
marginalnih stvari, treba imati na umu da principi 
islamskog vjerovanja (akaid) ni u kom slučaju ne 
trpi izmjene. Naime, sumnja ili neodlučnost u 
pogledu samo jedne stvari u pogledu vjerovanja 
može prouzrokovati neprocjenjivo veliku štetu, pa 
čak i propast. To je zbog činjenice što se iman ne 
može cijepati na dijelove i jedino je ispravan ukoliko 
je cjelovit. Između poricanja Kur’ana u cijelosti i 
poricanja njegovog jednog propisa predstavlja istu 
stvar sa stanovišta posljedice poricanja. To jeste, u oba 
slučaja poricatelj će ostati bez imana. 

Zbog navedene opasnosti nije dobro da se u 
filozofska učenja upuštaju obični ljudi, koji nisu 
dovoljno učeni i osposobljeni da razluče krivo od 
_ ispravnog vjerovanja. Međutim, kada je riječ 
3 o muslimanima koji su usvojili temeljito znanje o 

islamu zajedno sa njegovim izvorima iz Kur’ana i 
Sunneta, te stekli zvanje ,,alima“, nema smetnje da 
se upoznaju sa savremenim filozofskim pravcima i 
njihovim mišljenjima, kako bi ih mogli pobiti čvrstim 
dokazima i tako sačuvali islamsko učenje od njihovog 
uticaja. Štaviše, to je njihova dužnost, jer ukoliko 
islamski učenjaci ne budu poznavali filozofiju ateista i 
materijalista, prepustit će ovu oblast njima i omogućiti 
im da ljude još lakše odvode u zabludu. 

Imam Gazali, rahmetullahi alejhi, usvojio je 
znanje filozofa kako bi stao u odbranu vjerovanja Ehli- 
sunneta vel-džema’ata i borio se protiv onih mislilaca 
koji su svojim stavovima zbunjivali obični svijet i 
kvarili njihovo vjerovanje. On je u tom smislu u detalje 
izučio sve tokove onovremene filozofije, nastojeći 
proniknuti u njihovu srž, a s ciljem da upozna njihove 
slabosti i odgovori na optužbe za neznanje koje su 
prebacivali običnom čovjeku, govoreći: „Čovjek je 
neprijatelj onome što ne zna!“ Nakon toga je napisao 
djelo u kojem je obrazložio šta su nakane i ciljevi 
filozofa, nazvavši ga: ,,Mekasidu’l-felasifeh“. Potom je 
napisao djelo u kojem je kritikovao njihova mišljenja 
i ukazao na njihove zablude, a koje je nazvao: 
,,Tehafutu’l-felasifeh“. U njemu je obrazložio dvadeset 
tačaka u kojima se filozofi - sljedbenici Aristotela - 
suprotstavljaju vjerovanju Ehli-sunneta, a u pogledu 
tri tačke iznio je dokaze kojima je ukazao na njihovo 
nevjerstvo (kufr). 






Razum i filozofija kroz prizmu islama 


Jedan od nedostataka i slabosti koje se javljaju 
kao posljedica bavljenja zapadnom filozofijom jeste 
nastojanje da se islamska misao uspostavi na temeljima 
filozofije i moderne nauke, što je u našem vremenu 
posebna bolest, proistekla iz oduševljenosti i slijepim 
slijeđenjem Zapadnih vrijednosti. Stoga kažemo, 
kada jedan zaljubljenik i simpatizer zapadne filozofije 
prihvati razum za svog vodiča ka objektivnoj realnosti 
i pri tome potcijeni Objavu i Sunnet, bilo da to učini s 
lošom namjerom ili bez istinskog znanja, zanemario 
je Istinu. 

Treba imati na umu da naša uzvišena vjera nema 
potrebu za sintezom sa bilo kojim sistemom čiji je 
tvorac čovjek, ili sa nekim filozofskim pravcem, ili 
sa nekom drugom religijom. Osjećati potrebu za 
upotpunjavanjem islama nečim što mu ne pripada 
predstavlja nepoznavanje njegove veličanstvenosti, jer 
je on jedina istinita vjera na Zemlji koja posjeduje 
savršen svjetonazor. U historijskim razdobljima u 
kojima je islam adekvatno primijenjen kao sistem 
življenja, muslimansko društvo je doživjelo svoj 
procvat u blagostanju i sreći. 

Tvrditi da je vrana naučila lijepo pjevati slušajući 
slavuja, koji je po ljepoti glasa poznat među svim 
pticama, ne predstavlja ništa drugo osim besmisleni 
govor neznalica. 

Rektor islamskog univerziteta u Rotterdamu, 
prof. dr. Ahmet Akgundiiz, u svom djelu ,,Yeni Diinya 
Diizeni Arayi§lan ve Islam Medeniyeti“ (Potraga za 
novim svjetskim poretkom i islamska civilizacija), 
iznosi veoma zanimljive konstatacije, kada kaže 
sljedeće: 

„Komunizam i kapitalizam, kao i svi -izmi koje 
su oni porodili, danas su bankrotirali, a taj bankrot 
su obznanili upravo njihovi teoretičari koji tvrde da 
čovječanstvo nema ozbiljnije alternative od islamskog 
uređenja i civilizacije, koji uistinu mogu donijeti sreću 
i blagostanje čovječanstvu. U prilog tome su i zaključci 
Vatikana koje su tamošnji svećenici usvojili na jednom 
tajnom sastanku. Tom prilikom oni su priznali da 
mladi ljudi u Italiji, koja je bila pod najvećim uticajem 
komunizma u Zapadnoj Evropi i čija je mlađa 
populacija sistematski odvraćena od sunovrata u 
komunizam, ne vjeruju u iskrivljeno kršćanstvo, nego 
tragaju za istinskom, čovjeku prirođenom vjerom. Kao 
posljedica iskrenog traganja za pravom vjerom, 60% 
mladih ljudi u Italiji nalaze u islamu ono za čim tragaju. 
Prema tome, ako mi, kao muslimani demonstriramo 
islam na ispravan način, riječju i djelom, gotovo je 
izvjesno da spomenuti procenat može biti još veći. 
Plašeći se upravo toga, Zapad je počeo da svojim 
mlađim naraštajima predstavlja islam na pogrešan 
način. Podsjetimo da nije moguće da jedan narod 
živi bez vjere. To smo vidjeli na primjeru Rusije koja 

je bila zahvaćena vjetrom komunizma i čiji narod je 
bio udaljen od kršćanskih principa vjerovanja. Nakon 
propasti komunističkog poretka ruski narod nije u 
stanju da se vrati kršćanskoj vjeri. On se može vratiti 
samo islamu, ukoliko mu on bude predstavljen na 
odgovarajući način.“ 

Već smo napomenuli da se narodi koji žive na 
Zapadu stoljećima nalaze u velikoj magli predrasuda 
po pitanju islama; do kojih dopire svjetlo islama poput 
svjetla svijeće, a lišeni su svjetlosti islama koje je jače 
od svjetlosti Sunca. 

Vezano za ovu temu spomenut ćemo i ovo: 

Na Zapadu se stoljećima grade predrasude o 
islamu kojima se ljudi odvraćaju od istinske vjere, 
poput propagande: „Islam je plemenska religija! 
Muslimani su divljaci! Muslimani su barbari!...“ 
Međutim, danas se umjesto ove širi nova propaganda 
koja sadrži tešku laž i potvoru. A to je: „Islam je 
religija rata! Islam je religija terora!“ Kao prilog 
svojim tvrdnjama Zapad stavlja akcenat na rat, 
anarhiju, siromaštvo, zaostalost i druge neprilike koje 
su pogodile muslimanske zemlje. Naravno, pri tome 
oni od širokih masa skrivaju sjeme smutnje koje su 
posijali da bi mogli realizovati svoje kolonijalističke 
planove. Bez obzira na njihovu smutnju, koju 
svakodnevno plasiraju putem mas-medija, danas je 
sve više onih koji spoznaju i vide objektivnu stvarnost, 

jer živimo u vremenu globalizacije i brze komunikacije 
među ljudima. 

Čovjek koji se oslobodi negativnog odnosa i 
predrasuda o islamu, a zatim nepristrasno sagleda 
njegov sadržaj, bez ikakve sumnje će doći do zaključka 
da on nikako ne može biti vjera terora i divljaštva. 
Vjerovjesnički život našeg Vjerovjesnika, sallallahu 
alejhi ve sellem, koji je trajao 23 godine, može se 
prihvatiti kao „borba protiv terorizma i divljaštva". 
Njegov plemeniti život sastoji se od truda i nastojanja 
da se uklone svaki oblik primitivizma i barbarizma 
koji se čini čovjeku, životinjama i biljnom svijetu. 
On, kao posljednji Božiji poslanik, koji je poslan kao 
milost svim svjetovima, upoznao je čovječanstvo sa 
pravima, pravdom i pravnim sistemom. 

Lafeyette, jedan od utemeljitelja Francuske 
revolucije od 1789. godine, još prije proglašenja 
„Deklaracije o pravima čovjeka i građanina“ istražio je 
postojeće svjetske pravne sisteme i uvidio vrijednost 
„islamskog prava“, rekavši: 

„Muhammede, još niko nije dostigao tvoj stepen 
pravednosti." 

Uistinu, vrijeme u kojem je sunce ljudskosti i 
ćudoređa nestalo u tmini nevjerovanja, neznanja 
i nemorala, poslanjem Vjerovjesnika, alejhis-selam, 
nastupila je zora u kojoj su rođeni istina i sreća 
čovječanstva. 

Pustinje u kojima su djevojčice žive zakopavane 
u zemlju i u kojima su bratska plemena prolijevala 
krv jedni drugima, čineći svaki oblik nepravde, 
upućivanjem i odgajanjem Vjerovjesnika milosti, 
sallallahu alejhi ve sellem, pretvorene su u bašče i 
vrtove visoke civilizacije. 

Neprijateljstva, svađe, sukobi i krvne osvete koje 
su zajednicu pretvorili u ustajalu močvaru nepravde i 
nasilja, nestali su uspostavom islamskog bratstva koje 
je tu zajednicu ispunilo blagostanjem i ljubavlju. 

Dakle, islam posjeduje toliko jako svjetlo upute da 
je narodima i zajednicama koje su ga istinski prihvatile 
i slijedile omogućio civilizacijski uspon i visoke 
stepene u pogledu morala i humanosti. Čovječanstvo 
ne može postići savršeniji oblik svjetonazora i životnog 
uređenja od islamskog, jer on čovjekov život pretvara u 
džennetsko blagostanje na ovome svijetu. Zbog toga je 
naša neizostavna obaveza da spoznamo veličanstvenu 
vrijednost islama, jedine prave vjere na Zemlji, a 
potom da ga se čvrsto držimo i pretočimo njegove 
vrijednosti u svom govoru, stanjima i djelovanjima, 
demonstrirajući ih ljudima na najljepši mogući način. 

Budući da čovječanstvo nije pronašlo istinsku 
sreću u religijama čija je Objava iskrivljena, niti 
u religijama koje su plod ljudske mašte, a niti u 
racionalnim filozofijama, zapalo je u duhovnu krizu 
UI3 i prazninu koju nije moguće prebroditi bez islama. 
- 

Međutim, začuđujućaje činjenicadapremanavedenim 
stranputicama mnogi pripadnici islama gaje simpatije 
i poštovanje. Vezano za ovu temu želio bih poštovanim 
čitateljima prenijeti jednu uspomenu. Naime, prije 
mnogo godina francuski filozof i političar, bivši član 
Centarlnog komiteta komunističke partije Francuske, 
prof. Roger Garaudy, nakon što je primio islam došao 
je u Istanbul. Slušao sam ga na konferenciji koja je 
održana u palači ,,Yildiz“, prilikom čega se obratio 
prisutnima i, između ostalog, rekao: 

,,Vi (tj. Turci, o.pr.) ste zdravi u pogledu vjere 
i misli, dok je Zapad u svakom pogledu bolestan. 
Međutim, čudno je da vi slijedite bolesnog, a niste ni 
svjesni svog zdravlja..." 

U našem vremenu na fakultetima za islamske 
studije, koji bi trebali prenositi temeljito znanje o 
islamu i vršiti naučnu analizu svjetskih filozofskih 
pravaca i škola mišljenja u odnosu na islamsko učenje, 
neki „učenjaci" se trude da islamsko učenje prilagode 
modernim filozofskim pravcima, pri čemu nastaju 
iskrivljena mišljenja i stavovi. 

Pored navedenog, mnogi studenti, prije nego 
usvoje temeljito znanje iz osnovnih izvora islama: 
Kur’ana i Sunneta, usmjeravaju se ka usvajanju i 
analizi ,,zabludjelih“ filozofskih mišljenja. Na taj način 
se mladi ljudi, čije mišljenje još uvijek nije formirano, 
izlažu opasnosti pokliznuća na Pravom putu, koje ih 

zaista može odvesti u zabludu. Također, činjenica je 
da većina studenata nisu poput imama Gazalije, kako 
bi mogli razlučiti laž od istine i ukazati na slabost 
filozofskih mišljenja. 

S druge strane, treba naglasiti da gotovo nema 
nijednog muslimana - osim rijetkih izuzetaka - koji je 
izučavanj em filozofij e p ostao pob ožnij i i b ogob oj aznij i, 
dok se veliki broj njih udaljio od vjere prihvatajući 
filozofska mišljenja bez prethodno usvojenog znanja i 
spoznaje o islamu. 

Zbog svega navedenog, ako će se filozofija 
izučavati kao predmet na fakultetima za islamske 
studije, to mora biti nakon što studenti usvoje 
potrebna znanja iz osnovnih izvora islama, Kur’ana i 
Sunneta. Naravno, to izučavanje trebalo bi biti u obliku 
analitičkog pristupa filozofiji, kojim će se istaknuti 
prednosti i nedostaci određenog filozofskog mišljenja. 
Prilikom analize filozofskih pravaca kod studenata se 
mora razviti islamsko kritičko mišljenje, kako bi mogli 
obrazložiti stavove islama nasuprot svih filozofskih 
pravaca i razviti strategiju odbrane islamskog 
vjerovanja i drugih vrijednosti. Pogotovo je važno 
razviti anti-teze u odnosu na svjetonazor ateističkih i 
materijalističkih filozofskih pravaca, koje moraju biti 
svojevrstan odgovor na svaku od filozofskih sumnji 
i stavova. Na taj način ljudi će dobiti zadovoljavajuće 
9 ,,islamske“ odgovore na filozofske probleme i potpunu 

sliku o islamu kao sistemu mišljenja, vjerovanja i 
življenja. 

U historiji islama razvijena je institucija 
,,medrese“ (škole), kao što su bile Nizamija, Iznikija, 
Fatihova i druge medrese, u kojima su obrazovani 
i odgajani alimi (učenjaci) široke naobrazbe, koji su 
svoju zajednicu mogli predvoditi u svakom pogledu. 
Pored islamskih nauka, kao što su: tefsir, hadis, akaid, 
fikh, tesavvuf i drugih koje su naši alimi temeljito 
izučavali u medresama, oni su u skladu sa svojim 
mogućnostima i predispozicijama izučavali medicinu, 
filozofiju, prirodne nauke i sl. 

Danas je poznato da se studenti ne obrazuju na 
gore navedeni način, s obzirom na to da su fakulteti 
za islamske studije uglavnom organizirani u smislu 
specijalizacije za određenu naučnu oblast. Pored toga, 
na mnogim od tih fakulteta studij je organiziran 
na način da studenti mogu završiti studij bez da se 
upoznaju sa temeljnim islamskim disciplinama koje 
svoje izvore crpe neposredno iz Kur’ana i Sunneta 
Allahovog Poslanika, sallallahu alejhi ve sellem. 

Također, poznato je da se na mnogim fakultetima 
islamskih nauka ne izučava u dovoljnoj mjeri sira 
(životopis) Allahovog Poslanika, sallallahu alejhi 
ve sellem, iako ona predstavlja živi tefsir Kur’ana 
i Sunneta. Nažalost, ovom predmetu se uglavnom 
prilazi na historiografski način, pri čemu se studenti 

hronološki upoznaju sa događajima iz života 
Resulullaha, sallallahu alejhi ve sellem. Međutim, 
siru bi trebalo izučavati tako što će studenti usvojiti 
informacije iz života Allahovog Poslanika, sallallahu 
alejhi ve sellem, uz duboko razumijevanje i spoznaju 
svih pojedinosti koje se odnose na njegovu ličnost, 
osobine, vrline, ibadet, misiju, suživot i dr. 

Uzvišeni Hakk naređuje nam da na svakom rekatu 
namaza učimo ajet: 



„Uputi nas na Pravi put!“ (El-Fatiha, 6.), kojim 
trebamo ponizno moliti za uputu. Izrazom „pravi put“ 
ukazuje se na put Allahovog Poslanika, alejhis-salatu 
ves-selam, kao što Uzvišeni Allah kaže, obraćajući se 
Svom odabranom Poslaniku: 



„(Ti si) na Pravom putu!“ (Jasin, 4.) Dakle, svaki 
mu’min koji želi hoditi „Pravim putenT (siratu’l- 
mustekim), kojim je Uzvišeni Allah zadovoljan, dužan 
je upoznati plemenitog Poslanika, sallallahu alejhi ve 
sellem, i slijediti njegov svijetli put. 

Dva osnovna izvora vjere za svakog muslimana 
su Kur’an Časni i Sunnet plemenitog Vjerovjesnika, 
alejhis-salatu ves-selam, koji predstavlja najljepši 

uzor ljudima. Uzvišeni Gospodar u Kur’anu nas je 
obavijestio o Svojim zapovijedima na sažet način, dok 
je pojedinosti demonstrirao kroz njegov primjereni 
život. Iz tog razloga Uzvišeni kaže: 



„Опај ko se pokorava Poslaniku pokorava se i 
Allahu!“ (En-Nisa, 80) 

A u drugom ajetu On Uzvišeni hvali moral (ahlak) 
Svoga Poslanika: 



„Ti si, uistinu, veličanstvenog morala!“ (El-Kalem, 4.) 

Prema tome, onaj ko traži savršen moral i najljepše 
vladanje treba se potruditi da spozna vrijednosti 
Vjerovjesnikovog, alejhis-selam, morala. Islamski 
učenjaci su u proteklih 1400 godina napisali ogroman 
broj djela koja su ispunila velike biblioteke samo s 
jednim ciljem, a to je: da objasne Kur’an i njegov živi 
primjerak - Muhammeda Mustafu, sallallahu alejhi 
ve sellem, koji je poslan kao milost i dar cijelom 
čovječanstvu. 

O Kur’anu On Uzvišeni kaže: 


diL i <Jjs ^ 








Razum i filozofija kroz prizmu islama 


* lyt 

„Donosi ga povjerljivi Džibril, na srce tvoje, da 
opominješ, na jasnom arapskom jeziku.“ (Eš-Šuara, 193- 
195) 

Dakle, vjernik koji želi da istinski razumije Kur’an 
mora izbliza upoznati Allahovog Poslanika, sallallahu 
alejhi ve sellem. To je zbog činjenice što je dvadeset 
trogodišnji vjerovjesnički život našeg Vjerovjesnika, 
sallallahu alejhi ve sellem, ustvari tumač Časnog 
Kur’ana. Njegove tajne i mudrosti nije moguće dokučiti 
bez slijeđenja Vjerovjesnika, alejhis-selam, u njegovom 
govoru, ibadetu, duhovnosti, vladanju, osjećajnosti... 
Stoga je spoznaja vrijednosti Allahovog Poslanika, 
alejhis-salatu ves-selam, prva i najvažnija stepenica 
u pokornosti Uzvišenom Allaha. Bez razumijevanja, 
spoznaje i slijeđenja Resulullaha, sallallahu alejhi ve 
sellem, kao i usvajanja njegovih vrlina i duhovnosti, ne 
možemo postići potpun iman, razumjeti Kur’an i biti 
istinski pokorni svome Gospodaru. 

Bez detaljnog poznavanja sire (životopisa) 
Allahovog Poslanika, sallallahu alejhi ve sellem, nije 
moguće razumjeti nijednu od islamskih nauka, ni 
tefsir, ni hadis, ni fikh, ni ahlak, ni bilo koju drugu 
disciplinu. Prema tome, sira je predmet kojem 
treba vratiti mjesto u nastavnom procesu islamskog 

obrazovanja i odgoja koje mu pripada, a s ciljem 
ispravnog razumijevanja islama. 

Pored navedenog, Uzvišeni Hakk u Kur’anu 
navodi osobine i vrline Njegovih vjerovjesnika kao 
primjer ljudima. Navodeći njihove nedaće s kojima 
su se susretali u svojim narodima i načine rješavanja 
tih nedaća, Uzvišeni Hakk podstiče nas da istinski 
razmišljamo o tome i vršimo analizu kako bismo 
ih mogli uzeti za uzor. U tom smislu, od velikog 
značaja bio bi i predmet koji bi obrađivao životopise 
vjerovjesnika spomenutih u Kur’anu. 

Student na nekom od fakulteta za islamske studije 
trebao bi prvo usvojiti temeljito znanje iz osnovnih 
islamskih disciplina, a poslije toga se može posvetiti i 
drugim disciplinama u skladu sa svojim mogućnostima 
i predispozicijama. Dakle, na prvom mjestu moraju 
biti naučne discipline koje svoje izvore crpe iz Kur’ana 
i Sunneta, kako bi studenti izgradili čvrste temelje 
imana. Srca koja su udaljena od razmišljanja o Kur’anu 
ne mogu usvojiti duboko i čvrsto vjerovanje (iman), 
koje vrlo lahko bude poljuljano prilikom iskušenja. 
Danas je to jedan od najvećih problema za ljude koji su 
se ukrasili logikom i racionalnim vrijednostima, jer se 
veoma lahko pokliznu prilikom susreta sa modernim 
oblicima zablude. 


Neka nas Uzvišeni Hakk učini od onih koji 
su istinski spoznali vrijednost Kur’ana i Sunneta, 

omogući nam da produbimo svoje razmišljanje o 
ova dva čista izvora i dosudi nam udio u spoznaji 
njihovih značenja i mudrosti. 

Neka nam Allah daruje nježno i budno srce koje 
treperi pred ajetima Njegove moći i veličanstvenosti 
sadržanim u Kur’anu, univerzumu i čovjeku; i neka 
nam omogući zdravu pamet (akli-selim) i zdravo srce 
(kalbi-selim) kako bismo postigli udio u uzvišenoj 
zapovijedi: „Uči, sa imenom Gospodara tvoga Koji 
stvara!“ (El-Alek, l), te spoznali Njegovo umijeće i 
veličinu u svemu što je stvorio! 

Amin! 

